1906 Ilidža, Austrougarska (danas BiH)\n1980. (dob: 73–74) Beograd, SR Srbija, SFRJ\nSlom ustanka u SrbijiUredi\nMisija u istočnoj BosniUredi\nKomandant Južnomoravskog korpusa (1942)Uredi\nKomandant Južnomoravskog korpusa (1943)Uredi\nRadoslav Đurić je iz svog obaveštajnog centra u Beogradu 1943 godine doznao da je Jevrem Simić u službi Gestapoa i da je plaćen 500.000 dinara. On je izvestio generala Mihailovića da je Simić u službi Gestapoa i da ga na osnovu tih podataka ne može primiti kao inspektora i ako se pojavi na njegovoj teritoriji da će kao nemački špijun biti uhapšen. Mihailović je odgovorio da dobro poznaje Simića, da je njegov klasni drug, ali Simić se nije pojavio na Đurićevom sektoru.\nPod optužbama da sarađuje s partizanima, Đurić počinje da gubi Mihailovićevo poverenje. Zbog toga je Mihailović, po dolasku u Srbiju, sredinom 1943. odlučio da Đurićeve korpuse postepeno stavi pod direktnu sopstvenu komandu. Sprovođenje ove odluke pogoršalo je njihove međusobne odnose. U jesen 1943 godine je odbio Mihailovićevo naređenje da napadne partizanski bataljon, koji su sačinjavali Albanci, sa kojim se nalazila saveznička britanska misija.\nKomandant Južnomoravskog korpusa (1944)Uredi\n„Od SS višeg vođe i generala policije Majksnera 3-XII-1943 god. dobiveno je saopštenje: Vojni zapovednik G. I. zaključio je sa izvesnim brojem četničkih vođa D. M. sporazum u cilju zajedničke borbe protivu komunista, zbog toga u pojedinim prostorijama više neće doći do akcije od strane okupatorskih trupa kao i od strane S. D. S. ... Molim za obavetenje po ovome, jer je prodrlo u narod da bi parirali ili objasnili.“\nDobavljeno iz "https://sh.wikipedia.org/w/index.php?title=Radoslav_Đurić&oldid=40964634"


- Tokom kontrola, u prekršaju je zatečeno šest lica koja su obavljala taksi delatnost sa dozvolama izdatim van grada Beograda (pet iz Apatina i jedan iz Velike Plane) - navode iz ovog sekretarijata.\nSva vozila su isključena iz saobraćaja, četiri na deset dana, a dva na 30 dana, iz razloga što su zatečeni u ponovljenom prekršaju. U daljem toku biće podneti zahtevi za pokretanje prekršajnog postupka.\nPodsetimo, "Blic" je u nekoliko navrata poslednjih dana upozoravao na invaziju divljih taksista na prestoničkim ulicama koji taksiraju bez TX tabli, sa lažnim krovnim oznakama, pa čak i sa stranim registarskim tablicama. Ili uopšte bez njih!\nOD DIVLJIH TAKSISTA DO DIVLJIH NASELJA Pogledajte šta sve spada u divlju ponudu prestonice


Vesti online / Svet / / Snežana žrtva ubistva?\nSnežana Stojanovska (26), nađena mrtva u svojoj garaži posle navodnog incidenta pri dizanju tegova, verovatno je ubijena, kazala je istražni sudija Viktorije Sara Hinči. Žrtva je živela sa suprugom, zetom i svekrvom u Prestonu, kada je stradala 8. novembra 2010.\nPolicija Australije ima pune ruke posla\nTokom istražnog postupka u Melburnu, pred sudijom Hinči, čulo se da je njen muž Dragi Stojanovski kazao policiji da mu se žena probudila rano tog jutra kako bi vežbala i da ju je našao posle 11 sati na klupi za vežbanje, pritisnutu šipkom od tegova preko grla.\nSudu je kazano da je Stojanovska upravo saznala da je trudna 12 nedelja i da je istog dana trebalo da se vidi sa doktorom.\nU uvodnoj reči, savetnica Barbara Majers koja pomaže istražnom sudiji rekla je da sudija sumnja da smrt gospođe Stojanovske nije bila nesrećan slučaj.\n- Časni sud sumnja da je Snežanina smrt rezultat ubistva - rekla je gospođa Majers.\nSudija Hinči otvorila je i zaključila pretres više puta savetujući Dragog Stojanovskog, njegovog brata Vaska i njihovu majku Pisanu da potraže pravni savet i da u julu, kada se predmet vraća na sud, budu u društvu advokata.\nSudu je kazano da se klupa za vežbe u dizanju tegova sastojala od gvozdene ploče postavljene na naslagane telefonske imenike i da šipka nije imala prstenove da učvrste dva utega od po pet kilograma.\nIstrazi je kazano da je stručnjak s Instituta za sport Viktorije rekao policiji da su snimci mesta zločina iz kućne vežbaonice "najčudniji prizori koje je ikada video".\nOn je kazao da se u 90 odsto slučajeva, kada neka osoba ne uspe da podigne težinu, šipku ukosi na jednu stranu posle čega tegovi skliznu niz nju.\nTakođe je postavio pitanja o tome zašto je Snežana Stojanovska bila u pidžami i kućnom ogrtaču, umesto u odeći za vežbanje.\nSudu je kazano da je telefon Dragog Stojanovskog poslužio da se uputi poziv medicinskoj klinici sat pre nego što je njegova žena trebalo da bude na pregledu kod doktora.\nGospođa Majers rekla je sudu da su detektivi odseka za ubistva uvereni da je muž telefonirao da otkaže pregled žene "s ciljem da izbegne bilo kakvo ispitivanje od strane klinike o tome zašto nije došla i da bi dobio više vremena sa sakrije zločin".\nSudija zahtev iskaz\nSudija Hinči kazala je Dragom Stojanovskom, njegovom bratu i majci da će ih primorati da daju iskaz ako ne budu hteli da dobrovoljno učestvuju u istrazi.\n- Čak i ako ne zatražite pravni savet i ne dođete sa advokatom, od vas će biti zahtevano da budete u sudnici i date iskaz - rekla je ona.\nSVET Posle ubistva srpske tinejdžerke građani u panici: Ulice više nisu bezbedne\nSVET Ubica Maše Vukotić priznao krivicu i po drugim tačkama optužnice: Prajs prekršio sudske zabrane


E-mail marketing - Kabi - Web Solutions\nUbedite kupce da kupe vaše proizvode putem e-maila\nImate li velike troškove oko štampanja i distribucije kataloga, brošura, flajera? Želite da znati kako kupci reaguju na vaše oglašavanje?\nE-mail marketing je odličan način da se periodično, vrlo povoljno, obraćate svojim potencijalnim ili postojećim kupcima. Cilj marketinga putem e-maila je:\nda privuče potencijalne i zainteresovane kupce kroz izgradnju baze podataka,\nsistematska klasifikacija i kategorizacija kupaca,\nda pravovremeno inofrmišete svoje kupce o promenama, akcijama, itd, čime ćete izgraditi lojalnu bazu kupaca.\nRazvijamo i primenjujemo sveobuhvatnu strategiju za dobijanje kontakata, upravljanje e-mail sadržajem i obaveštavanje kupaca. Takođe izrađujemo analizu uticaja i načine za maksimiziranje performansi.\nKabijeva aplikacija e-Poštar je odlično alat za upravljanje adresama, e-mail porukama i odgovorima.


Predsjednica Republike Srpske prisustvovala svečanoj akademiji povodom Savindana – Predsjednik Republike Srpske | Željka Cvijanović\nPredsjednica Republike Srpske prisustvovala svečanoj akademiji povodom Savindana\nPredsjednica Republike Srpske Željka Cvijanović prisustvovala je danas, u banjalučkoj Gimnaziji, svečanoj akademiji povodom školske slave Svetog Save.\nTom prilikom,, predsjednica Republike rekla je da je važno svake godine pokazati poštovanje prema onima koji su ukazali koliko je važno da se radi na pismenosti, prosvjetiteljstvu, sticanju znanja.\n„Važno je da se svake godine okupljamo i da na neki način pokažemo poštovanje prema onima koji su ukazali koliko je važno da se radi na pismenosti, prosvjetiteljstvu, sticanju znanja i konačno na tome da imamo određeno znanje“, istakla je predsjednica Cvijanović.\nPredsjednica Republike rekla je da je važno da u narednom periodu još više pažnje bude posvećeno unapređenju obrazovnog rada.\n„Vlada Srpske je dosta toga uradila u prethodnom periodu, međutim ostaje nam krupni korak koji podrazumijeva modernizaciju da bi oni koji završavaju srednje škole, a kasnije i fakultete, našli adekvatnije poslove i da imaju više šansi za zaposlenje“, rekla je predsjednica Cvijanović, te istakla da svaka zemlja nailazi na izazove te vrste i da je teško uskladiti obrazovni sistem sa potrebama tržišta rada, jer se te potrebe mijenjaju.\nPredsjednica Republike Srpske rekla je da je zadovoljna jer su prosvjetnim radnicima povećane plate, kako je i obećano, te navela da je to povećanje od početnih osam odsto, a nakon toga slijede i druga povećanja da bi došli do potpunog usklađivanja koeficijenata za sve budžetske korisnike.\nKada je riječ o poboljšanju uslova u obrazovanju u ovoj godini, predsjednica Cvijanović je rekla da treba ići dalje sa povećanjem plata nastavnom osoblju, ali i napraviti vidljivije iskorake kada je riječ o modernizaciji i istakla da je domaći obrazovni sistem jako dobar u svim segmentima, od osnovne škole do fakulteta, gdje učenici i studenti stiču veliko znanje.\nPredsjednica Srpske smatra da ne treba modernizovati samo nastavni proces, već naći odgovor na opšta, globalna i društvena kretanja i da kadar bude obrazovan prema tome.\n„To znači odricanje od nekih tradicionalnih rutina, koje su pokazale dobre stvari, ali je danas došlo vrijeme da djecu obrazujemo tako da što prije dođu do informacije, a ne da uvijek imaju tu informaciju u svojoj glavi“, naglasila je predsjednica Cvijanović, te dodala da je mnogo toga urađeno u prethodnom periodu, ali da se nikada nije išlo dovoljno brzim korakom da bi ispratili sve promjene.\n„Ipak, postavili smo temelje, načinili određene analize i to će u narednom periodu značiti dosta toga što će se morati mijenjati“, rekla je predsjednica Cvijanović, ističući da je sada, nakon borbe u prethodnih nekoliko godina sa posljedicama globalne ekonomske krize, došlo vrijeme za iskorake, koje mogu očekivati sve generacije koje se školuju, ali i nastavni kadar koji će se morati prilagođavati tim potrebama.\nSvečanoj akademiji povodom Savindana prisustvovali su i ministarka prosvjete i kulture Republike Srpske Natalija Trivić i gradonačelnik Banjaluke Igor Radojičić.


Blic\t11.08.2019 21:18\nSamo nekoliko dana ranije, Bezos je prodao 1,8 milijardi američkih dolara vredne deonice Amazona, od čega će mu ostati 1,4 milijarde. Nakon ove dve transakcije, Bezosu će u džepu ostati oko 2,15 milijardi čiste dobiti.\nKao najbogatiji čovek na svetu, Bezos sada vredi procenjenih 110,1 milijardu dolara, računajući zaključnu cenu deonica Amazona u ponedeljak.\nPortparol Amazona nije hteo da precizira zašto je Bezos prodao još jedan paket akcija. Vodeća teorija među analitičarima je da treba finansirati Blue Origin, kompaniju za istraživanje svemira koju je Bezos osnovao u septembru 2000. godine.\nBezos je novinarima na konferenciji o svemirskim istraživanjima 2017. rekao da je finansirao Blue Origin prodajom nekih njegovih deonica Amazona.


Skupština PKS: Uspešna privredna godina! – Balkanekspresrb.rs\nNa svečanoj sednici Skupštine Privredne komore Srbije, njen predsdenik, Marko Čadež rekao je da će treći i četvrti kvartal ove godine, koji su bili bolji nega prva dva, obezbediti planirani rast privrede od 4 posto. Očekuje veliku korist od novog investicionog ciklusa koji su najavili predsednik i premijerka Srbije.\nKaže da su faktori eventualnog rizika – neizvesnost odnosa između SAD i Kine, sporiji rast evropske privrede, a i lokalni politički odnosi. On se nada da će naš region konačno početi da radi zajedno, bar u privredi. Mali Šengen daje za to dobre siignale.\nNaša privreda ne stoji loše, inflacija stagnira na 2 posto godišnje, budžet je investicioni, a priliv stranih investicija sa svih strana sveta je rekordan.\nNovoosnovani Savet za BDP, u kome članuju direktori, guvernerka, gradonačelnici i svi visoki rikovodici privrede, razmahao se aktivnostima. Marko Čadež kaže:\n-Naša uloga je otkrivanje i rešavanje trenutnih problema.\nMihajlo Jovanović iz preduzeća Nektar, kaže da je ovaj savet već sada član svih radnih grupa koje prave nove zakone.\nPrivrednici su se požalili na odliv radne snage, jer već sada mnogi moraju da uvoze radnike iz susednih zemalja. Naši ljudi odlaze u zemlje gde se bolje plaća, pa Srbija godišnje ostane bez 100.000 radno sposobnih stanovnika. Rad Privredne komore Srbije ocenjen je najvišim ocenama i privrednici su se složili da njene usluge treba koristiti sve više, kako bi to koristilo njima, a i ona bi bila aktivnija.\nNa sednici je dodečjeno 38 priznanja najuspešnijim firmama i pojedincima, 16 povelja najboljim poslovnim liderima i 2 specijalne nagrade predstavnicima medija za pisanje o privredi i PKS.♦\nHol Skupštine Srbije: Zoran Živković – Proverena je samo moja imovina!


Krajinović bez titule u Parizu, Sok izborio i završni Masters | Novosadski informativni portal 021\n17:15 > 20:50\nUprkos tome, Filip je načinio veliki uspeh i postao tek drugi teniser iz Srbije, posle Novaka Đokovića, koji je izborio u muškom singlu finale na Mastersima.\nKrajinović je odlično odigrao prvi set, ali je Sok dodao gas u drugom setu pa se činilo da će u trećem uslediti prava borba dvojice tenisera za svoj prvi trofej sa mastersa u karijeri. Međutim, mladi Somborac je činio previše neiznuđenih grešaka, dok je s druge strane Sok sve pogađao, pa će sem trofeja biti nagrađen i učešćem na završnom Mastersu u Londonu.\nPodsetimo, Krajinović je u Pariz došao kao kvalifkant jer mu plasman nije dozvoljavao da uđe u glavni žreb bez dodatna dva meča, a potom je iznenađujuće eliminisao Sugitu, Kverija, Maua i Iznera, a nije morao da igra četvrtfinale sa Nadalom koji se povukao sa turnira zbog povrede.\nFilip je pre ovog Mastersa učestvovao na svega četiri turnira iz serije 1.000 na kojima je samo jednom prošao prvu prepreku. U karijeri je praktično proveo više vremena igrajući na čelendžerima, nego na ATP turnirima.\nSada je ušao u istoriji tenisa jer je postao drugi po redu igrač kojem je trebalo najmanje učešća na Masters turnirima da uđe u finale, a koliko je njegov uspeh veliki potvrđuje podatak da je pre početka turnira bio 77. igrač na ATP listi, dok će od ponedeljka biti na 33. poziciji. To će mu omogućiti da tokom cele naredne godine više ne igra kvalifikacije, a moguće da na Australian openu bude i među nosiocima.\nKrajinoviću je kao finalisti pripalo 600 ATP bodova i novčana nagrada od 214.400 evra.\n05.11.2017\t• 18:06\nSledeća sezona biće odlučujuća za Filipa...


Nemačka pokrenula istragu u “Leoniju” › Made-in-Germany.rs\nNemačka pokrenula istragu u “Leoniju”\nNemački Federalni zavod za kartel, državno telo za zaštitu konkurencije, pokrenulo je istragu u nekoliko kompanija, među kojima je i „Leoni“ koji u Srbiji zapošljava 13.000 ljudi, najviše na jugu, prenose Južne vesti.\nU kompaniji kažu da se istraga vodi kod nekoliko proizvođača kablova zbog sumnje da su dogovarali dodatnu cenu za metal, i potvrđuju da Leoni sarađuje sa vlastima povodom optužbi. Nemački mediji pišu da je pod istragom nekoliko kompanija koje se bave proizvodnjom kablova za autoindustriju, a nakon ovih informacija akcije Leonija su u jednom danu pale za 14 posto.\n– Možemo da potvrdimo da su, u okviru istraga nemačkog Federalnog zavoda za kartel, o različitim proizvođačima kablova i drugim kompanijama povezanim sa ovom industrijom, izvršene pretrage i u okviru lokacija LEONI grupe. Razlozi za istragu su sumnje o mogućnosti koordinacije obračuna standardnih industrijskih doplata za metal u Nemačkoj od strane proizvođača kablova. LEONI AG sarađuje sa vlastima i istražiće optužbe – kažu u srpskom ogranku nemačke kompanije.\nInače, Leoni u Srbiji ima nekoliko fabrika, a najviše ljudi zapošljava na jugu Srbije u pogonima u Prokuplju, Malošištu i Nišu. Kompanija Leoni Srbija je deo Leoni Grupe, osnovana je 2009. godine kada je i počela sa radom fabrika u Prokuplju. Druga fabrika je 2014. godine otvorena u Malošištu u opštini Doljevac, a sredinom 2017. je počela sa radom i treća fabrika u Nišu. Kompanija je 2018. počela sa izgradnjom i četvrte fabrike u Kraljevu, koja bi, prema najavama trebalo da bude najveća u okviru Divizije kablovskih sistema.\nZa deset godina Leoni je u objekte i opremu u Srbiji uložio oko 170 miliona eura, a u svojim fabrikama u našoj zemlji proizvodi kablovske setove za svetske proizvođače premium automobila, zapošljava oko 13.000 radnika i najveći je poslodavac u našem industrijskom sektoru.\nLeoniju potrebni dobavljači za fabričke restorane\nTreća fabrika Leonija u Srbiji puštena u rad\nNakon obuke na posao u Leoni\nOd MiG na 31/01/2022 / AKTUELNO / Ostavite komentar\nMemorandum Opštine Topola i kompanije Groschopp\nDaimler menja ime u Mercedes-Benz Group


Nevesinje - Najsavremenija bolnica u Srpskoj uskoro u funkciji | Trebinje Live\nNevesinje - Najsavremenija bolnica u Srpskoj uskoro u funkciji\n"Naš cilj je bio da ovo bude objekat sa najsavremenijom opremom koja može da istrpi konkurenciju u narednih nekoliko desetina godina", rekao je Dodik novinarima i dodao da će oprema biti nabavljena iz inostranstva, jer se takva ne proizvodi na ovim područjima.\nDodik je podsjetio da je odlukom Vlade Republike Srpske "Elektroprivreda Srpske" obezbijedila 500.000 KM za građevinske i unutrašnje radove bolnice, te da će novac za savremenu opremu obezbijediti Fond zdravstvenog osiguranja i druge republičke institucije.\nPredsjednik Srpske je naglasio da bi ovaj veoma značajan projekat ne samo za pacijente iz Hercegovine već i sa šireg područja bilo veoma teško realizovati da nije bilo donacije i želje eminentnog doktora Predraga Peška, koji je sve osmislio i nesebično se angažovao.\n"Vlada i Republika su bili kao logistička podrška", rekao je Dodik i istakao da će bolnica biti za liječenje bolesnika koji su osiguranici Fonda Republike Srpske, ali da je ambicija da pacijenti dolaze i iz okruženja.\nSa predsjednikom Republike Srpske novu bolnicu je obišao i doktor Peško koji je izrazio zadovoljstvo što su radovi privedeni kraju, ističući da je riječ o bolnici koja se rijetko viđa u svijetu.\n"Obišao sam cijeli svijet i radio u mnogim zdravstvenim ustanovama, ali će ova biti nešto posebno i moći će da odgovori i najkomplikovanijim zahtjevima pacijenata", rekao je Peško.\nVelibor Milivojević, predsjednik Upravnog odbora dobrotvornog fonda "Mihajlo Labalo Nevesinje" potvrdio je da su preostali još završni unutrašnji radovi, koji će biti gotovi za mjesec dana, nakon čega će biti provedeni tenderi za nabavku medicinske i nemedicinske opreme.\nGradnja bolnice u Nevesinju počela je prije dvanaest godina. Sredstva za ovaj projekat obezbijedila je Fondacija "Mihajlo Labalo", ali je poslije smrti Labala 2007. godine bio upitan završetak objekta jer su nedostajala značajna sredstva. Veliki humanista Mihailo Labalo je porijeklom iz sela Lukavac kod Nevesinja, a svoj životni i radni vijek proveo je u Americi.


Od jula 2010.godine u Nemačkoj i Austriji se zajednički sprovode nova dogovorena pravila za davanje imena bikovima koji se koriste u veštačkom osemenjavanju. U bazama podataka o bikovima koji su korišteni u osemenjavanju u proteklih nekoliko desetina godina nalazi se više od 17.000 bikova. Često se dešava da i više bikova nosi isto ime, naročito u nekim dominatnim linijama u kojima je postalo veoma teško smišljati nova imena. Dalje, česte su situacije da bikovi sa istim početnim slovom imena nisu iz iste linije i obrnuto, da bikovi sa različitim početnim slovima imena pripadaju istoj liniji, ponekad su i u vrlo bliskom srodstvu. Sve to stvara velike poteškoće odgajivačima kod odabira bikova za pojedinačno osemenjavanje pa se dešavaju neželjena sparivanja u srodstvu. Da bi se taj problem umanjio i odgajivačima olakšalo osemenjavanje i izbor bikova, uvedena su nova pravila kojih se trebaju svi pridržavati kod uvođenja novih bikova u matične knjige.\nKao pomoć farmerima, stočarima i veterinarima oko izbora odgovarajućeg bika simentalske rase čije se seme koristi za veštačko osemenjavanje u daljem tekstu date su neke linije kod kojih je došlo do promene početnog slova imena bikova.\nSvi novi bikovi iz podlinije Hodscha (naslednik Hippo) nosiće imena na slovo „J“, kao što većina bikova naslednika bika Horwein (podlinija Horror) nosi imena na slovo „W“.\nWille, HB-2084 je trenutno najbolji simentalski bik. Potiče iz čuvene Hororove linije. Pored odličnih rezultata u proizvodnji, kćerke se odlikuju veoma dobrim osobinama fitnesa, posebno za dugovečnost, perzistenciju i broj somatskih ćelija. Zbog lakoće telenja preporučuje se za osemenjavanje junica.\nNajzastupljenija linija u simentalskoj populaciji Redad, širi se na tri podlinije, a podlinije Radi i Renner imaju svaka još veliki broj bikova naslednika. Ovde je potreban veliki oprez kod osemenjavanja kako bi se izbeglo srodstvo\nSvi novi bikovi iz linije Humberg (naslednici Harvester, Humat, Hupsal i dr.) nosiće imena na slovo „O“.


Budi anomalija: Prijavi se za IT konferenciju za mlade - Mingl\nAIESEC te poziva da 15. i 16. maj provedeš na najvećoj IT konferenciji za mlade (potpuno besplatno) na platformi 360 Connect i saznaš nešto više o:\nIT projektnom menadžmentu;\nArtificial intelligence (Veštačkoj inteligenciji i mašinskom učenju);\nOpen IT je studentska IT konferencija, koja se ove godine održava po 15. put i tema konferencije je Budi anomalija. Pored radionica, priredili su i veliki broj govornika, koji će podeliti svoje životne priče i kako im je baš ta jedinstvenost u njima pomogla. U dva dana konferencije na jednom mestu okupiće se 300+ studenata i 40+ govornika iz 20+ kompanija!\nUkoliko želiš da budeš deo ove strava konferencije i otvoriš vrata svom uspehu, znaš šta ti je činiti, prijavi se što pre na OVOM linku, a za sva pitanja tu je AISEC Instagram profil.\nOpen IT je projekat AIESEC organizacije i nastao je sa idejom da pomogne mladim IT studentima u njihovom sledećem koraku. Već 15 godina pomažu studentima da razviju svoj potencijal, tako što im daju priliku da otkriju svoju strast u različitm sferama IT-a, saznaju o najnovijim tehnologijama, upoznaju se sa ponudom praksi/poslova i čuju priče najuspešnijih ličnosti i kompanija.


Marković: Očekivali smo da EU donese zajedničku strategiju za migracije\nMi smo kao zemlja kandidat za članstvo u Evropskoj uniji očekivali da EU donese zajedničku strategiju kada su u pitanju migracije, prihvat migranata pre svega. Međutim, ta strategija je do današnjeg dana izostala. Zašto je to nama važno? Upravo zbog toga što je Srbija bila prva zemlja koja je 2015. godine, u toku tog prvog velikog migrantskog talasa, registrovala migrante, ukazala im medicinsku pomoć, iako su oni na našu teritoriju ulazili uglavnom sa teritorije država članica EU - istakla je Vesna Marković, narodna poslanica i šefica parlamentarne delegacije OEBS-a u Srbiji, jedna od govornica na konferenciji "Unapređenje znanja i razvoj veština u nastavi migracija".\nMarković, koja je govorila o neophodnosti povezivanja visokoškolskih i državnih institucija, na osnovu svog višegodišnjeg iskustva narodne poslanice upoznala je okupljene sa načinom rada parlamenta, objasnivši da svakodnevne aktivnosti poslanika ne obuhvataju samo sednice koje građani imaju priliku da gledaju u direktnom prenosu na nacionalnoj televiziji.\n- U okviru Parlamentarne skupštine OEBS-a postoji podkomitet za migracije. Inače sam član tog komiteta i on se bavi svim pitanjima vezanim za migrante, što naravno podrazumeva i obrazovanje, posebno dece migranata. Zatim, bavi se pitanjima ljudskih prava i sa kojim problemima se oni suočavaju. Međutim, pored učešća u ovim delegacijama, mi naravno predstavljamo svoju zemlju i prilikom susreta sa kolegama iz drugih parlamenata iz maltene celog sveta, ali su to najčešće susreti sa kolegama iz zemalja članica EU, Evropskog parlamenta i naravno država našeg regiona - objasnila je Marković.\nOna je navela da je parlamentarna diplomatija izuzetno važna i dodala da je važno i to da sa poslanicima u Narodnoj skupštini sarađuje veliki broj stručnih službi. Marković je kazala da su to najčešće Odeljenje za spoljne poslove i Odeljenje za evropske integracije.\n- U ovim odeljenjima zaposleni su službenici čiji je status regulisan Zakonom o državnim službenicima. Uglavnom su to ljudi sa visokom stručnom spremom, sa poznavanjem različitih jezika i oni imaju kontinuitet u radu od 10, 15 ili 20 godina. Procedure po kojima funkcionišu međunarodne organizacije su veoma složene i nephodno je da na ovim poslovima rade ljudi sa iskustvom. Međutim, upravo su ova dva odeljenja dobro mesto za sticanje iskustva mladim ljudima, jer najlepši deo ovog posla je da razgovarate sa kolegama iz drugih država, jer na taj način imate priliku da predstavite svoju zemlju, da ih upoznate sa svojim spoljnopolitičkim stavovima, ciljevima, ali da vas i oni naravno upoznaju sa svojim - naglasila je Marković.\nOna je dodala da je Narodnoj skupštini potrebno veće uključivanje mladih u državnu upravu, ali da oni uglavnom nisu zainteresovani za takvu vrstu angažovanja, jer mnogo bolje mogućnosti za zaradu imaju u privatnom sektoru.


NBA Top 5 - Opet Vol u glavnoj ulozi - Sportske.net\nNBA Top 5 - Opet Vol u glavnoj ulozi\nAsistencije prve zvezde Vizardsa su obeležile noć između nedelje i ponedeljka.\nVizardsi furioznom serijom srušili "Kelte", Roketsi trojkama Sparse!ČIŠĆENJE - Klivlend u finalu IstokaVoriorsi u korak sa Kavsima, Durent namestio ruku, pa se potukao sa Goberom!Top 5 - Ariza i Harden stavili Gasola na posterMiriše na metlu u Kanadi, San Antonio vratio brejk!\nPosle "metle" šampiona u Kanadi, u janim jutarnjim satima su odigrana još dva meča polufialnih serija u najjačkoj košarkaškoj ligi na svetu.\nVašington Vizardsi su na svom terenu vezali i drugu pobedu uspeli da izjednače protiv Boston Seltiksa na 2:2, kao i Hjuston Rokitsi u teksaškom obračunu sa San Antonio Sparsima. Opširnije o tim duelima čitajte OVDE.\nLjudi koji uređuju Top 5 rubriku su odlučili da na listu stave zakucavanje beka Vizardsa Brdlija Bila posle dodavanja Mahimnija na 'ćoravo oko', prodore vedeta Rokitsa Džejmsa Hardrena i Lua Vilijamsa koji su krunisani kucanjima, a na prve dve pozicije su lucidne asistencije alfe i omege "Čarobnjaka" Džona Vola posle kojih je "poljski čekić" Marćin Gortat poentirao.


Pomoć ovčarstvu - Svrljiške novine\nPotpisom predsednika Miletića, opština Svrljig pridružila se inicijativi opština Niš, Pirot, Dimitrovgrad, Knjaževac, Bosilegrad, Bela Palanka, Babušnica, Sjenica i predstavnika odgajivača ovaca i koza Srbije da se Ministarstvu poljoprivrede, trgovine, šumarstva i vodoprivrede hitno predlože mere koje bi zaustavile dalju degradaciju ovčarske proizvodnje, inicirale oporavak ekonomije u brdsko-planinskom području i unapredile ruralni razvoj Srbije.\nPored preloženih izmena za premije mleka u održavanje pašnjaka posebno bih naglasio našu inicijativu da se uvedu premije za proizvodnju jagnjadi za klanje a po modelu Uredbe o korišćenju podsticajnih sredstava za tov junadi u 2007. godini. Predlažemo da ova Uredba obuhvati masu jagnjadi od 20 do 35 kilograma, bez obzira na rasu. Korisnici podsticajnih sredstava bi ostvarili ovo pravo ako su jagnjad za klanje proizvedena u sopstvenom zapatu. Predlažemo da se podsticajna sredstva utvrde po grlu odnosno po jagnjetu i to u iznosu od 1.500 dinara. Takođe, radi uvećanja stada predlažemo uvođenje podsticajnih sredstava od 50 odsto od kupoprodajne cene, rekao je predsednik opštine Svrljig posle potpisivanja zajedničke inicijative upućene nadležnom ministarstvu.\nJedna od podsticajnih mera radi unapređenja ovčarstva i kozarstva ove asocijacije opština sa jugoistoka Srbije je i uvođenje plaćenog pastira. Predlaže se da se čuvaru stada od 150 grla, u periodu od 6.maja do 6.oktobra isplačuje nadoknada od 40.000 dinara.\nDodaje se, u inicijativi, da sredstva za podsticaj ovčarske proizvodnje ne treba da budu uslovljena prijavom nosioca gazdinstva na penziono, socijalno i zdravstveno osiguranje.\npera Odgovori\t 31/03/2011 na 16:08\nSve je to lepo,recimo, ali i NEDORECENO!Pa pitam ja vas, postovani citaoci sledece:GDE DA PRODAMO TU JAGNJAD?Nisu rekli nista o prodaji,nego samo da ce da subvencioniraju.Ne moze posten i namucen seljak da „turi 10 jacancica u prikolicku pozadi traktor i da ide od kavanu do kavanu el mesaru pa da moli onija da mu dji uznu“!Treba da se formira otkupna stanica,otkupno mesto, ili otkupna kruska,supa,bilo kako da se nazove ali da neko otkupljuje na veliko i da placa posteno.Pa ako je toliko sposoban,neka obezbedi ljudima to!Imamo u Beloj Palanci industriju mesa,a to je 50 km odavde, u Nisu onolikih mesara,pa nek u svakom selu nadju po jedan prikladan objekat,gde bi mogli to da otkupljuju i svako ce biti zahvalan!I „PREDSEDNIK“ SIT I OVCE NA BROJU“!\nSledećaPlata od 127.000 dinaraNext


Stanković ulazi u Interovu kuću slavnih? – Sport\nStanković ulazi u Interovu kuću slavnih?\nStanković kandidat za Interovu Kuću slavnih\nNekadašnji kapiten reprezentacije Srbije Dejan Stanković jedan je od 142 kandidata za ulazak u Interovu Kuću slavnih. Rekorder po broju nastupa za selekciju Srbije (103) nalazi se u konkurenciji vezista zajedno sa Luisom Figom, Lotarom Mateusom, Sandrom Macolom, Dijegom Simeoneom, Luisom Suarezom…\nZa ulazak u Interovu Kuću slavnih glasaju navijači putem zvanične internet prezentacije „neroazura“.\nMeđunarodni fudbalfudbal, intervovu, italija, kuću, slavnih, stankovic\nSportski TV program – sreda, 27. decembar 2017.\nSK predlozi za klađenje – 27decembar 2017


Sastanak Radne grupe Nacionalnog konventa o EU - Inženjeri zaštite životne sredine\n9. 2. 2018. 14. 2. 2018.\nSastanak Radne grupe Nacionalnog konventa o EU\nCentar za održivi razvoj – CEKOR i udruženje Fractal u petak 9. februara, u Zelenom salonu Narodne skupštine u Beogradu, organizovali su tematsku sednicu Nacionalnog konventa o Evropskoj uniji za Poglavlje 27 “Javno privatno partnerstvo i koncesije u oblasti životne sredine”.\nJavno privatno partnerstvo (JPP) je model finansiranja koji vlada Srbije razmatra kao jednu od mogućnosti za osiguranje i unapređenje potrebnih usluga ili infrastrukturnih projekata za građane, između ostalog i u sprovođenju mera koje imaju za cilj smanjivanje zagađenja ili povećanja energetske efikasnosti. O planovima Ministarstva životne sredine, učesnike i učesnice sastanka informisao je Filip Abramović, pomoćnik ministra u sektoru za upravljanje otpadom i otpadnim vodama.\nKoje su ključne nedoumice oko JPP i stavovi civilnog sektora u regionu govorio je Zvezdan Kalmar (CEKOR), a o učešću privatnog sektora u razvoju javne infrastrukture i radu javnih službi Pera Marković (CEKOR).\nU radu skupa učestvovali su predstavnici i predstavnice Stalne konferencije gradova i opština, lokalnih samouprava, poslanice u Narodnoj skupštini Republike Srbije, kao i predstavnici i predstavnice civilnog sektora, među kojima i predstavnici “Inženjera zaštite životne sredine” iz Novog Sada.\nTakovske novine: “Neophodan produktivan pristup za upravljanje otpadom”\nPrvi mladi lider iz Srbije u oblasti razvoja organske proizvodnje


U okviru Fonda za Zapadni Balkan (WBF) objavljen je treći regionalni poziv za dostavljanje prijedloga projekata koji je usmjeren na promociji regionalne saradnje i jačanju odnosa između ugovornih strana WBF uz njegovanje zajedničkih vrijednosti između građana, civilnog društva i neprofitnih organizacija, kao i na bolju povezanost unutar regiona i unapređenja integracije država Zapadnog Balkana u Evropsku uniju.\nPrioritetne oblasti koje će biti podržane ovim pozivom su:\n1. Saradnja u oblasti kulture;\n2. Obrazovanje i razmjena u oblasti nauke;\nUkupan budžet poziva iznosi 250.000 eura, dok maksimalni iznos po projektu iznosi 12.000 eura, od čega kontribucija WBF ne može preći 80% ukupnih troškova za datu projektu aktivnost.\nPoziv je otvoren za pravne subjekte, neprofitne organizacije, NVO, poslovna udruženja (poljoprivredna udruženja, privredne komore, turističke organizacije), prosvjetne institucije (univerziteti, fakulteti, škole, institute, istraživački centri, akademije nauka), institucije lokalne uprave, kao i institucije u oblasti kulture i sporta (muzeji, umjetničke galerije, pozorišta, biblioteke, udruženja kulturnih ustanova, sportska udruženja).\nU cilju detaljnijeg upoznavanja sa uslovima objavljenog poziva kao i načina za apliciranje, biće organizovan info dan koji će se održati u ponedeljak, 11. novembra u multimedijalnoj sali KIC “Budo Tomović” u Podgorici, sa početkom u 17:00 časova.\nRok za dostavljanje prijedloga projekata je 10. decembar 2019. godine do 17:00 časova.\nViše informacija o pozivu možete pronaći na internet stranici WBF: http://westernbalkansfund.org/wbf-3nd-call/


Herbafast Detox kapsule su dijetetski suplement sa ekstraktima herbe rastavića, lista Java čaja, lista breze i ploda kleke. Rastavić doprinosi normalnoj holerezi i prečišćavanju organizma, normalnoj funkciji prostate, bubrega i urinarnog trakta i doprinosi normalnom protoku mokraće. Java čaj ima purgativna i diuretična svojstva i doprinosi prirodnom mehanizmu prečišćavanja organizma i eliminaciji toksina. Breza doprinosi zdravlju donjeg urinarnog trakta, utiče na digestiju i promoviše detoksikaciju organizma. Kleka je antioksidans koji štiti ćelije od oksidativnog stresa, doprinosi digestivnom zdravlju, zdravlju bubrega, renalnoj eliminaciji, kao i prirodnom mehanizmu prečišćavanja organizma i eliminaciji toksina.\nPopiti 1-2 kapsule dnevno uz čašu vode.\nSuvi ekstrakt nadzemnog dela rastavića, suvi ekstrakt lista Java čaja, kapsula (hipromeloza, boja: titan-dioksid), suvi ekstrakt lista breze, suvi ekstrakt ploda kleke, skrob (kukuruzni), maltodekstrin (kukuruzni, pšenični), sredstva protiv zgrudvavanja: magnezijum-stearat, silicijum- dioksid.


"Misli dobro" - konkretan prijedlog za smanjenja cijena lijekova u BiH - Antikorupcija\n“Misli dobro” – konkretan prijedlog za smanjenja cijena lijekova u BiH\n"Misli dobro" / Antikorupcija\nNevladina organizacija "Misli dobro" održala je danas, u Sasrajevu, press konferenciju na kojoj su predstavili Inicijativu na državnom nivou za smanjenje cijene lijekova u BiH. Tim povodom objavili su saopštenje za javnost, koje prenosimo u cjelosti.\nUdruženje Misli dobro na osnovu analize “Realna cijena lijekova”, koja je pokazala da građani BiH plaćaju najviše cijene lijekova u odnosu na Hrvatsku, Srbiju i Crnu Goru, podnijelo je inicijativu za izmjenu Pravilnika o načinu kontrole cijena, načinu oblikovanja cijena lijekova i načinu izvještavanja o cijenama lijekova u BiH.\nUsvajanjem ove inicijative koja je poslana Agenciji za lijekove BiH, Stručnom savjetu Agencije za lijekove BiH, Savjetu ministara BiH i Ministarstvu civilnih poslova BiH, na tržištu BiH došlo bi do značajnog smanjenja cijena lijekova i ne bi ugrozilo poslovanje bilo kojeg privrednog subjekta.\nInicijativom se traži smanjenje veleprodajne marže sa OSAM NA ŠEST ODSTO, zatim, da se kao referentne zemlje za izračun cijena lijeka uzmu Srbija, Hrvatska i Severna Makedonija, a ne kao što je sada slučaj Srbija, Hrvatska i SLOVENIJA gdje je je životni standard daleko veći u odnosu na Bosnu i Hercegovinu.\n“Ne tražimo ništa što već nije praksa u regionu. Regulativa koja je trenutno na snazi u Bosni i Hercegovini u isključivom je interesu veletrgovaca i maloprodajnih lanaca apoteka i najviše na štetu građana Bosne i Hercegovine. Tržište lijekova u BiH vrijedno je više od 700 miliona KM i očigledno je da se regulativa usvajala pod uticajem raznih lobija. Tražimo samo da se veleprodajne marže usklade sa onima u regionu jer u Srbiji i Crnoj Gori je maksimalna veleprodajna marža šest odsto, a u Bosni i Hercegovini osam odsto”, rekli su u Udruženju “Misli dobro”.\nKada je riječ o Pravilniku o načinu kontrole cijena, načinu oblikovanja cijena lijekova i načinu izvještavanja o cijenama lijekova, Bosna i Hercegovina je do 2017. godine bila jedina zemlja u Evropi koja nije imala takav dokument, a što je odgovaralo isključivo veletrgovcima i maloprodajnim lancima apoteka koji upravo u Bosni i Hercegovini ubiru najviši profit. Osim Pravilnika na cijene lijekova u BiH u značajnoj mjeri utiču i maloprodajne marže koje su u nadležnosti entiteta, a koje su u odnosu na region takođe najveće u regionu.\n“Korist od usvajanja inicijative imala bi šira društvena zajednica kako građani tako i fondovi zdravstvenog osiguranja i bolnice, a s obzirom na profit koji ostvaruju veletrgovci i maloprodajni lanci apoteka, sigurni smo da ni u njihovom poslovanju ne bi došlo do ozbiljnih problema. Farmaceuti su zatvaranjem svojih biznisa prijetili i kada je usvajan Pravilnik o načinu kontrole cijena, načinu oblikovanja cijena lijekova i načinu izvještavanja o cijenama lijekova u BiH ali do toga nije došlo, čak u odnosu na 2017. godinu u BiH imamo daleko više apoteka”, naglasili su u Udruženju Misli dobro.\nOznake"Misli dobro" Cijena lijekova Inicijativa


Škero: Reforma pravosuđa potrebna, ali ne tako što će se smeniti ceo sistem - CEPRIS\nYou are here: Home / Cepris u Medijima / Škero: Reforma pravosuđa potrebna, ali ne tako što će se smeniti ceo sistem\nŠkero: Reforma pravosuđa potrebna, ali ne tako što će se smeniti ceo sistem\nPolitička vlast je htela da dovede svoje sudije, svoje tužioce, da pročisti pravosuđe, ne od onoga što je nekvalitet, nego da pročisti od onoga što smeta- ostali su kvalitetniji nekvalitetniji, a posledice toga se i danas osećaju, rekla je predsednica CEPRIS-a Vida Petrović Škero na konferenciji “10 godina od reizbora – Sećanje na pogubne poteze da se ne bi pravili novi”.\nU reizboru, koji je pre 10 godina sprovela tadašnja demokratska vlast, a koja prema odredbama Ustava i zakona nije bila neophodna niti predviđena, za samo dva dana bez posla je ostalo više od 1.000 sudija i tužilaca.\n“Veoma je važno obeležiti ovaj dan jer sadašnja atmosfera se pravi i usijava na isti način kako je pravljena i pre 10 godina, na isti način se govori o ustavnim promenama, kao i o nekvalitetu tužioca i sudija”, istakla je Škero.\nOna je saglasna da u svakom sistemu postoje pojedinci koji nisu kvalitetni, i da je reforma pravosuđa potrebna, ali ne tako što će se menjati ceo sitem, već tako što će doći novi nosioci pravosudnih funkcija.\nNajavljene promene Ustava Srbije, u delu koji se tiče pravosuđa, dovode na sličan način, kao i pre 10 godina, do mogućnosti ponovne reforme pravosuđa.\n“Nacrt koji je objavljen uz Ustav ostavlja otvorenu mogućnost da se to ponovi. Sudstvo i tužilaštvo moraju to imati u vidu, i moraju biti dovoljno jaki- ne smeju se kao inače uvući u sebe i razmišljati uvek na isti način: ja ću to preteći”, ocenila je Škero.


DRAGAN KUJOVIĆ - NOVI IZVRŠNI DIREKTOR CGES-a - Crnogorski elektroprenosni sistem AD\nDRAGAN KUJOVIĆ - NOVI IZVRŠNI DIREKTOR CGES-a\nNa V vanrednoj sjednici Skupština akcionara CGES-a, koja je održana danas, 15.12.2017.godine, razriješen je postojeći Odbor direktora ove el.energetske kompanije i imenovan novi.\nVladin kapital će pored Vesne Bracanović zastupati Zoran Rakočević, Tamara Ivković i Zoran Miljanić. Skupština akcionara je takođe izabrala i članove Odbora direktora, predstavnike Terne Giovannia Cerchiarinia i Karla Kreu, dok će Elektromrežu Srbije i u ovom sazivu predstavljati Jelena Matejić.\nNa konstitutivnoj sjednici Odbora direktora CGES-a, koja se održala istog dana, za predsjednicu Odbora direktoraimenovana je Vesna Bracanović, dok je funkcija zamjenika predsjednika Odbora direktora pripala Giovanni Cerchiarini.\nNa sjednici je nakon isteka četvorogodišnjeg mandata razrješen dosadašnji izvršni direktor CGES-a Ivana Bulatović.\nZa novog izvršnog direktora CGES-a imenovan je Dragan Kujović, koji je do sada obavljao funkciju Državnog sekretara u Ministarstvu ekonomije. U ranijem periodu obavljao je značajne funkcije poput pomoćnika ministra ekonomije, predsjednika Odbora za upravljanje aktivom i pasivom Investicionog razvojnog fonda Crne Gore, predsjednika Odbora direktora A.D. OBOD – Cetinje kao i koordinirao radom niza radnih grupa na nivou Vlade Crne Gore.


CG: Raspisane potjernice za ruskim i srpskim državljanima\nSpecijalno državno tužilaštvo potvrdilo je da je raspisalo potjernice za dvojicom ruskih i trojicom srpskih državljana zbog stvaranja kriminalne organizacije i terorizma u pokušaju, prenose crnogorski internet portali.\nIz te institucije saopšteno je se potjernice za navodnim nalogodavcima pokušaja državnog udara, Rusima Eduardom Širokovim i Vladimirom Popovim, te trojicom srpskih državljana, Nemanjom Ristićem, Milošem Jovanovićem i Predragom Bogićevićem, nalaze u Interpolovoj bazi podataka.\n"O raspisivanju potjernice za srpskim državljanima obaviješteni si nadležni državni organi Srbije kojima je Specijalno tužilaštvo dostavilo dodatnu dokumentaciju", navodi se u saopštenju čije djelove prenose lokalni mediji.\nTužilaštvo nije navelo da li je o potjernici za dvojicom ruskih državljana, koje je ranije glavni specijalni tužilac Milivoje Katnić označio kao organizatore kriminalne grupe koja je navodno planirala svrgavanje i ubistvo tadašnjeg premijera Mila Đukanovića, obaviještena i Moskva.\nJedan od trojice srpskih državljana koje traži crnogorsko tužilaštvo, Beograđanin Nemanja Ristić, nedavno je fotografisan u društvu ruskog šefa diplomatije Sergeja Lavrova prilikom njegove posjete Beogradu.\nGrupu od 21 osobu, većinom državljane Srbije, tužilaštvo sumnjiči da su u noći izbora 16. oktobra namjeravali da izazovu nerede, zauzmu Skupštinu, preuzmu vlast i likvidiraju Đukanovića, izvršavajući navodnu zamisao dvojice ruskih nacionalista koji su "kao početnu maksimu" uzeli da se tadašnji premijer "ne može srušiti na izborima, već jedino nasilnim putem".\n"Radi ovog nasilnog rušenja legalno izabrane vlasti formirali su kriminalnu organizaciju radi vršenja terorističkog akta koji su planirali da izvrše 16. oktobra u 23 sata uveče", piše u dokumentima tužilaštva.\nCrnogorsko tužilaštvo ranije je saopštilo da ne postoje dokazi da je u slučaj umiješana država Rusija, čiji su zvaničnici negirali svaku vezu sa događajima u Podgorici ali i više puta ponovili rezervu prema crnogorskom članstvu u NATO koje je bilo jedno od ključnih pitanja na izborima na kojima je tijesnu pobjedu ostvario Đukanovićev pro-NATO blok.\nRuski zvaničnici, uključujući i Lavrova, javno optužuju Đukanovića da je prekršio obećanja koja je dao Moksvi u godinama ljubavi i velikih ruskih investicija u Crnu Goru, a Putinov šef diplomatije je nedavno izjavio i da je crnogorski lider "izdao Rusiju".


Madrid: Uhapšeno 15 narkodilera | SerbianForum\nMadrid: Uhapšeno 15 narkodilera\n[h=1]Madrid: Uhapšeno 15 narkodilera\nMadrid -- Španska policija je uhapsila 15 osoba i razbila nigerijsku mrežu koja je iz Latinske Amerike i Afrike švercovala kokain u Španiju i ostale delove Evrope.\nOva grupa švercera, čija je baza bila u madridskom predgradju Alkala de Henares, koristila je "ljude mazge" koji su gutali kesice sa drogom i tako uspevali da neotkriveni prodju aerodromske kontrole.\nU okviru istrage koja je započela još u septembru prošle godine, policija je zaplenila oko osam kilograma kokaina i 17.000 evra u kešu, prenosi AFP.\nPolicija je prva hapšenja u okviru ove operacije sprovela u oktobru prošle godine kada je na aerodromu Palma de Majorka uhapsila prvo čoveka koji je progutao 77 kesica kokaina, a nekoliko dana kasnije i osobu koja je progutala 68 kesica kokaina.\n"Te ljude je njihova organizacija poslala u Madrid da pokupe kokain od ostalih članova mreže baziranih u predgradju Alkala de Henares, odakle su takodje slali 'ljude-mazge' u Južnu Ameriku i Afriku da pokupe drogu", objašnjava policijsko saopštenju.\nŠpanija je postala jedan od glavnih ulaza u Evropu za švercere narkotika zbog njene blizine severnoj Africi, ključnom izvoru hašiša, kao i zbog svojih bliskih odnosa sa bivšim kolonijama u Latinskoj Americi, inače jednoj od najpoznatijih oblasti proizvodnje kokaina u svetu.


Dejan Udovičić - Blic Sport\nUdovičić: Amerika ima sistem, sarađivaću i sa Dejanom Savićem\nSelektor vaterpolo reprezentacije SAD Dejan Udovičić rekao je da je njegov glavni zadatak da odvede Amerikance na Olimpijske igre, uz obavezu da podmladi tim.\nRadnički: Zvezda je favorit zbog prethodnih rezultata, ali idemo na titulu\nVaterpolo klub Radnički iz Kragujevca proslavio je prvi rođendan, a u subotu od 17 časova, očekuje ga početak finalne serije plej-ofa Prve A lige Srbije sa Crvenom zvezdom.\nUdovičić: Radnički se upisao u istoriju, sledeći cilj je Liga šampiona\nKapiten vaterpolista Radničkog Vanja Udovičić rekao je da je osvajanjem Kupa Evrope ispunjen glavni cilj kluba i istakao da je sledeći plasman u Ligu šampiona.\nUdovičić: Za trofej moramo da odigramo još bolje nego u Firenci\nTrener vaterpolista Radničkog iz Kragujevca Dejan Udovičić rekao je da njegova ekipa mora da pruži maksimum protiv Florencije u revanš utakmici Kupa Evrope ukoliko želi da dodje do trofeja.\nUdovičić: Utakmica sa Zvezdom je pravi srpski derbi koji je nedostajao\nKapiten vaterpolista Radničkog iz Kragujevca Vanja Udovičić rekao je da predstojeća utakmica protiv Crvene zvezde predstavlja pravi srpski derbi.\nUdovičić: Moja ostavka je bila montirana farsa, sve deluje kao da je izrežirano\nSada već bivši selektor vaterpolo reprezentacije Srbije Dejan Udovičić održao je oproštajnu konferenciju za medije povodom razlaza sa "delfinima" na kojoj je izneo svoje viđenje povodom novonastale situacije. Tom prilikom razlaz za Savezom nazvao je "montiranom farsom" koja je, po svoj prilici, bila izrežirana.\nKrivokapić: Vujasinović ima autoritet selektora\nNe stišava se bura u našim bazenima - vaterpolo reprezentacija je neočekivano ostala bez selektora. Za „mirno more“ i ostanak na svetskom vrhu u najtrofejnijem srpskom sportu potrebno je brzo promovisanje naslednika Dejana Udovičića. Ko će sesti na klupu zlatnih „delfina“? Kandidata nije mnogo - pominju se Dejan Savić, Igor Milanović, Nenad Manojlović, Petar Porobić, ipak, Milorad Krivokapić, naš legendarni golman, zna ko bi nastavio sa uspesima.\nSelektor vaterpolo reprezentacije Srbije Dejan Udovičić demantovao je da je podneo ostavku na tu funkciju, ali je najavio raskid ugovora sa Vaterpolo savezom Srbije (VSS) najkasnije do petka.\nSovrović: Igrači normalno reagovali na ostavku Udovičića\nPredsednik Vaterpolo saveza Srbije (VSS) Velibor Sovrović rekao je da su igrači normalno reagovali na ostavku selektora reprezentacije Dejana Udovičića pred današnji sastanak sa njima i rukovodtsvom nacionalnog saveza u Beogradu.\nUdovičić i Vujasinović saglasni: Bio je ovo pravi vaterpolo derbi\nTrener vaterpolista Radničkog Dejan Udovičić rekao je da je zadovoljan pobedom protiv Partizana (9:8) i odličnim ambijentom na kragujevačkom bazenu "Park".\nVaterpolo savez: Nezadovoljstva ima, ne i zahteva za smenom selektora\nPismo kojim je osam vaterpolo reprezentativaca Srbije izrazilo svoje nezadovljstvo radom selektora Dejana Udovičića ne sadrži zahtev za njegovom smenom, saznaje Blicsport, ali će o njemu biti raspravljano ove nedelje u srpskoj kući vaterpola.


Sinu Željka Mitrovića na ponovoljnom suđenju 11 meseci kućnog zatvora - Raskrikavanje\n06.10.2020. Milica Ljubičić / Vesna Radojević Foto: Raskrikavanje / Aleksandar Mitrović i njegov advokat\nAleksandar Mitrović već je bio osuđen na 11 meseci kućnog zatvora u julu prošle godine, ali je tu presudu Apelacioni sud ukinuo i suđenje vratio na početak.\nKako su naveli u presudi, prvostepeni sud je u prošlogodišnjoj presudi naveo da prihvata nalaz departmana za saobraćaj Fakulteta tehničkih nauka u Novom Sadu kojom je utvrđeno da je naletna brzina automobila BMW iznosila 80 kilometara na čas, a do čega se došlo analizom video snimka koji se nalazi u spisima predmeta.\nNa današnjem suđenju sudija Zorica Avramović osudila je Mitrovića zbog teškog dela protiv bezbednosti javnog saobraćaja na 11 meseci kućnog zatvora i pročitala sažeto obrazloženje u kome je ovog puta rekla da je Mitrović vozio brzinom „većom od dozvoljene, koja je bila ograničena 50 kilometara na čas“.\nSudija je rekla da Mitrović ne sme napuštati prostorije u kojima stanuje, a ukoliko to učini jednom u trajanju od više od šest sati da će biti prebačen u neki od od kazneno-popravnih zavoda.\nMitrović je dobio i zabranu upravljanja automobilom od godinu dana koja se računa od dana pravnosnažnosti presude, a nakon izdržane kazne kućnog zatvora.\n„Smatram da nije potrebno ponavljati sve razloge koje sam iznela prilikom obrazlaganja presude i prvi put, budući da je izvođenje dokaza na glavnom pretresu ponovljenom postupku, nisu se promenile okolnosti koje bi uticale i na promenu odluke kao i u prethodno iznetoj presudi“, navela je sudija Avramović.\nObe strane će u ovom slučaju imati mogućnost da ulože žalbu Apelacionom sudu, nakon čega će taj sud moći da presudu potvrdi ili preinači.


Mas: Sada je pravi trenutak za postizanje rezultata u dijalogu Srbije i Kosova - Naslovi.net\nNa zajedničkoj konferenciji za novinare posle sastanka s predsednikom Srbije Aleksandrom Vučićem, Mas je rekao da je "važno da dijalog ne bude vođen radi dijaloga, već da budu postignuti rezultati".\n"U obe zemlje formirane su vlade sa stabilnom parlamentarnom većinom, sada je pravi trenutak za nastavak dijaloga o normalizaciji odnosa i za postizanje rezultata. Nemačka ima puno poverenje u EU i (njenog predstavnika za dijalog) Miroslava Lajčaka", kazao je Mas.\nOn je naveo da je Nemačka svesna da dijalog o normalizaciji odnosa "nije lak proces", ali da bi ona dovela do ekonomskih koristi.\nZa novu zgradu Ambasade Nemačke u Beogradu, koja će danas biti svečano otvorena, Mas je rekao da je "vidljiv znak da Nemačka strateški investira u odnose sa Srbijom" i da je "više od izraza sve dubljeg prijateljstva Srbije i Nemačke koje se razvilo prethodnih godina".\nPovodom namere Nemačke da uveze 30 miliona doza ruske vakcine "Sputnjik V", Mas je rekao da "ne vidi zašto ne bi koristili tu vakcinu", ali je dodao da je "uslov da bude odobrena u EU".\nOn je kazao da "treba imati na umu i celu situaciju", misleći na tenzije između Rusije i Zapada prethodnih dana zbog gomilanja ruske vojske uz granicu sa Ukrajinom, ali je dodao da mu se "čini da je medijska uzbuna zbog kupovine 30 miliona vakcina iz Rusije preterana".\n"Što smo uspešniji u vakcinaciji stanovništva, to ćemo se pre vratiti normalnom životu, i to građani očekuju od nas. Divili smo se iz daljine uspehu Srbije u vakcinaciji, a Nemačka je u međuvremenu smanjila tu razliku, u Nemačkoj i EU sada je svaki peti građanin vakcinisan", rekao je Mas.\nVučić: Nemačka želi nezavisno Kosovo još od 2008. godine (VIDEO)\nVučić: Policija će saslušati sve u slučaju 'Palma'\nDojče vele pre 21 dana\n"Kada ste se setili da ne menjate: Granice?" Sastali se Vučić i Pahor, a ovo su dve ključne teme o kojima je bilo reči (video)


RTCG - Radio Televizija Crne Gore - Nacionalni javni servis :: Kulturna galaksija :: Tri filma za 100 osnovaca / print=true\nU CINEPLEXXU 02. 05. 2018. 15:15 >> 12:34 0\nPodgorica film festival će, u saradnji sa Evropskom Filmskom Akademijom i Crnogorskom kinotekom, 6. maja organizovati drugi "Young Audience Awards Day" u Podgorici.\nU 45 gradova Evrope istovremeno će biti prikazana tri filma za djecu uzrasta od 12 do 14 godina, nagrađivana na recentnim evropskim i svjetskim festivalima.\nDjeca će se tog dana naći u ulozi žirija, a rezultati če na kraju dana biti objavljeni u prenosu uživo, uz istovremeno uključenje učesnika iz svih gradova koji će podijeliti svoje odluke.\nOdabrani filmovi tretiraju različite socijalno-kulturološke teme koje pozivaju na razmišljanje i razgovor. Međunarodna komisija je za ovogodišnji YAA dan odabrala italijansko švajcarsku koprodukciju "Girl In Flight", rediteljke Sandre Vannucchi, finsko-švedsku koprodukciju, dokumentarni film "Hobbyhorse Revolution", rediteljke Selme Vilhunen i igrani film "Wallay", koprodukciju Francuske i Burkine Faso, reditelja Berni Goldblata.\nU programu će učestvovati preko 100 osnovaca iz Podgorice, a dva odabrana člana dječijeg žirija će u prenosu uživo na kraju dana saopštiti odluke glasanja iz Podgorice.\nSvečana ceremonija na kojoj će autori odabranih filmova primiti nagrade održaće se u Erfurtu (Njemačka) u 20:00 sati , a prenos događaja biće dostupan na web linku, objavljenom na sajtu EFA-e.\nOvaj projekat je Crnu Goru uvrstio u Young Audience Award "porodicu", dok je Podgorica kao nova članica uspostavila saradnju sa 45 gradova – članova EFA mreže.\nYAA će se održati u podgoričkom Cineplexxu, koji je ovogodišnji partner u realizaciji programa. Organizaciju događaja podržali su: Ministarstvo kulture, Filmski Centar Crne Gore, Sekretarijat za kulturu i sport i EU Info centar.


Sabor harmonikaša u selu Stara Klisurica - Grad Prokuplje\nPovelja i Pohvalnice Sveti Prokopije\nSabor harmonikaša u selu Stara Klisurica\nU prostorijama Turističke organizacije Prokuplja održana je konferencija za štampu posvećena predstojećem Drugom Saboru harmonikaša koji će biti održan u nedelju,13.jula u selu Stara Klisurica kod Prokuplja.\nOrganizator ove turističko- kulturne manifestacije Zoran Miljković rekao je da na Saboru očekuje dolazak više od 100 harmonikaša iz Prokuplja i susednih opština i da je ovo jedinstvena prilika da se posetioci upoznaju sa prelepim predelima podno Jastrebca.\n– Posetioci koji budu došli na ovu smotru moći će da uživaju u slušanju starih narodnih pesama i kola i da vide stare harmonike i druge narodne instrumente na kojima se nekada sviralo- rekao je Zoran Miljković i naglasio da će sama manifestacija biti održana u seoskom domaćinstvu „ Kladenac kod tri bukve“ u Staroj Klisurici.\n– Rukovodstvo lokalne samouprave će u okviru svojih ovlašćenja i mogućnosti pomoći sve kulturne manifestacije na kojima se promovišu turistički i drugi potencijali naše lokalne samouprave- rekao je zamenik predsednika Opštine Prokuplje Ilija Đedović i dodao da je dobro što se jedna ovakva kulturno – turistička manifestacija održava u seoskim sredinama.\nPrema rečima Đedovića održavanje Sabora Harmonikaša je jedan od vidova promocije naše opštine i seoskog turizma,kao i svih potencijala koji postoje u prokupačkim selima.


Završena trodnevna obuka mentora praktične nastave za predstavnike poslovnih subjekata | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nZavršena trodnevna obuka mentora praktične nastave za predstavnike poslovnih subjekata\nBy Vladimir Blagojevic 11. децембра 2020. Edukacije, Novosti iz Komore, slide No Comments\nU Trebinju je danas završena trodnevna obuka mentora praktične nastave za predstavnike poslovnih subjekata sa ciljem sticanja pedagoških kompetencija, te vještina planiranja rada sa učenicima na praksi.\nObuka se sprovodi u okviru projekta „Efikasno povezivanje obrazovanja i privrede – unapređenje praktične nastave u sektorima ugostiteljstva i turizma, elektroenergetskom i sektoru obrade metala u gradu Trebinje“.\nOrganizator obuke je Privredna komora Republike Srpske u saradnji sa Područnom privrednom komorom Trebinje, a sprovodi je gradska Razvojna agencija, uz podršku grada Trebinja i Fondacije „Helvetas, moja budućnost“.\nRajko Mičeta iz poslovnog subjekta „Ekoinvest“ Trebinje, učesnik obuke mentora za praktičnu nastavu, naveo je da su svi učesnici delegirani iz poslovnih subjekata imali izvjesno predznanje iz te vrste nastave.\n„Krajnji cilj ove obuke je da učenici dobiju kvalitetan tretman u obrazovnom sistemu. Ovo je za naš poslovni subjekat nešto novo i sigurno ćemo novim saznanjima poboljšati vidike. Poslije ove obuke više vremena ćemo posvetiti praktičnoj nastavi“, rekao je Mičeta.\nDirektor trebinjske Razvojne agencije Dražen Bošković istakao je da je ovo veoma važan projekat za lokalnu zajednicu.\nOn je napomenuo da su u prethodnom periodu završene dvije komponente projekta – revizija nastavnih programa u dvije srednje stručne škole u Trebinju i obuka mentora iz poslovnih subjekata, kroz koju je prošlo 15 mentora iz isto toliko poslovnih subjekata.\n„Treća komponenta koja će da uslijedi je nabavka nove opreme i opremanje kabineta u Tehničkoj školi i Centru srednjih škola u Trebinju. Imaćemo novu infrastrukturu u školama za kabinete praktične nastava i sigurno je da će proces praktične nastave biti na većem nivou“, rekao je Bošković.\nZamjenik gradonačelnika Trebinja Slađana Skočajić rekla je da grad Trebinje učestvuje u finansijskoj podršci za ovaj projekat, posebno istakavši doprinos privrednika.\n„Oni su prihvatili posebnu obavezu i zaposlene da opterete da se upuste u obrazovanje učenika, da doprinesu kvalitetu praktične nastave, kao i da dualno obrazovanje podignemo na ovaj nivo“, izjavila je Skočajićeva novinarima.\nDirektor Područne privredne komore Trebinje Veselin Savić rekao je da je ovo prva obuka nakon usvajanja izmjena zakona, te da je ovo sistem koji se gradi i veoma je značajno sticanje iskustava, budući da ima još dosta posla koji se mora uraditi s ciljem da privrednici dobiju kadar sa boljim i relevantnim znanjem.\nVrijednost projekta je 135.000 KM, a Grad Trebinje učestvuje sa 30 procenata.\nTrodevna obuka održana je u hotelu „Leotar“ u Trebinju, a imenovani mentori su u obavezi da prisustvuju svim danima obuke kako bi zadovoljili osnovu za dobijanje relevantne potvrde.\nPrivredna komora Republike Srpske zadužena je da sprovodi obuke mentora u skladu sa Zakonom o izmjenama i dopunama Zakona o srednjem obrazovanju i vaspitanju koji je stupio na snagu 26. septembra.\nMentori su lica koja su u radnom odnosu kod poslodavca, a zadužena su u preduzeću za realizaciju praktične nastave, dok je obaveza preduzeća koja učestvuju u realizaciji učeničke prakse da obezbijede mentora.\nCilj obuke mentora praktične nastave je sticanje pedagoških kompetencija, te vještina planiranja rada sa učenicima na praksi.\nObuka mentora će se izvoditi po Programu obuke mentora za praktičnu nastavu, koji je razvio Republički pedagoški zavod u skladu sa odredbama Zakona o izmjenama i dopunama Zakona o srednjem obrazovanju i vaspitanju.


Čanak: Nećemo dozvoliti prodaju zemlje strancima : Nadlanu.com\nČanak: Nećemo dozvoliti prodaju zemlje strancima\nObjavljeno 19. feb 2014. / 21:19:06\nKako je istakao, stranka će na tome insistirati i prilikom pisanja promene Ustava, koja je potpuno izvesna.\n"Pošto ćemo menjati Ustav, svaki glas za LSV biće glas za Ustav koji neće dozvoliti prodaju zamlje. Tu zemlju mi smo pozajmili od naših predaka, nasledili je i čuvali je za naše potomstvo i tu razgovora i pregovora daljih nema", rekao je Čanak na predizbornoj konvenciji.\nLider LSV se zapitao zašto baš iz Kikinde ne bi krenula pobuna i pobeda koja će stati na put ludilu.\n"Ova građanska družina je napravljena kao alat da se građani zaštite od jadnoumlja protiv kojeg se borimo već dve i po decenije", poručio je Čanak.\nLider Nove demokratske stranke Boris Tadić optužio je aktuelnu Vladu Srbije da ne ume i ne zna da radi jer se ljudi koji sede u njoj nisu spremali da sprovode reforme već da Srbiju okrenu na drugu stranu.\n"Grešaka je bilo i kod nas, a najveća je bila što smo opterećeni stvarima, poput Kosova i Haškog suda, prestali da slušamo običnog čoveka. To mora da se ispravi jer tada glas ljudi možete pretvoriti u politiku i vratiti ljudima kroz dela", rekao je Tadić.\nUz priznanje da je na prethodnim izborima izgubio zbog sopstvenih grešaka, Tadić je istakao da je u tom periodu stabilizovana demokratija, ušlo se u procese evrointegracija, regionalizacije, decentralizacije i počelo je rešavanje pitanja autonomije Vojvodine, ali da za to nije postojala većina.\n"Nikada nismo odustajali od evropskog puta. I kada su nas batinali i kada je u Srbiji bila diktatura", poručio je Tadić i dodao da toga na sreću danas više nema jer je uspostavljen društveni dogovor šta i kako zemlja treba da uraditi dalje.\nLider NDS-a je rekao da su Srbiji više nego ikada potrebne investicije i iz inostarstvna i iznutra i optužio aktuelnu vlast da se sve vreme kitila investicijama koje je započela prethodna vlada, poput Boša i Fijata, mada nikakvog udela u tome nisu imali.\n"Ja znam da ni to nije dovoljno, ali smo sve što je u poslednjih 30 godina investirano u Srbiju uradili mi. Zato želimo više i novu perspektivu, jer nam trebaju nove investicije i nova radna mesta", rekao je Tadić.\n"Srbijagas na godišnjem nivou proizvodi 150 miliona evra duga. Znate li vi koliko dobijamo solidarnim porezom za koji oni tvrde da će rešiti makroekonomsku stabilnost zemlje - 100 miliona evra na godišnjem nivou. Ako rešimo pitanje Srbijagasa i oslobodimo ga od partijskih kadrova nećemo više morati da uzimamo novac od profesora ili lekara... od građana koji su svojim radom zaradili taj novac za sebe i svoju decu", poručio je Tadić.


Banjalučka MF banka planira dokapitalizaciju vrednu 4,3 miliona KM – Bankar.rs\nHome/BANKE/Banjalučka MF banka planira dokapitalizaciju vrednu 4,3 miliona KM\nBanjalučka MF banka planira dokapitalizaciju vrednu 4,3 miliona KM\nMF banka a.d. Banja Luka planira dokapitalizaciju vrednu 4,3 miliona KM, sadržano je u predlogu odluke za Skupštinu akcionara koja je zakazana za 30. septembar, izveštava Indikator.ba.\nPredlogom odluke predviđena je emisija 43.000 akcija, ukupne nominalne vrednosti 4,3 miliona KM, od čega će 38.025 akcija nominalne vrednosti od 3.802.500,00 KM biti emitovano za kvalifikovanog investitora MKD MIKROFIN d.o.o. Banja Luka, a 4.975 akcija nominalne vrednosti 497.500,00 KM za kvalifikovanog investitora FMO (Financierings – Maatschappij voor Ontwikkelingslanden N.V.).\nIanče, MKD “MIKROFIN” d.o.o. Banja Luka je trenutno vlasnik 78,340770 % akcija sa pravom glasa MF banke, a FMO 11,569992 %.\nEmisija akcija će se vršiti bez objavljivanja prospekta i bez mogućnosti prava preče kupovine.\nBanka vrši dokapitalizaciju, kako je obrazloženo, radi poboljšanja kvaliteta i adekvatnosti kapitala, stvaranja preduslova za ispunjenje propisanih regulatornih limita koji zavise od visine osnovnog kapitala, te stvaranja uslova za sigurnije i stabilnije poslovanje.\nTrenutno, registrovani osnovni kapital MF banke iznosi 46,84 miliona KM, a ukoliko dokapitalizacija bude uspešna, a za što je potrebno da u previđenom roku budu uplaćeno 70 odsto od ukupnog broja emitovanih akcija, kapital će biti povećan na 51,14 miliona KM.\nDokapitalizacija mf banka banjaluka\nCBCG: Najviše falsifikovanih evro novčanica u apoenima od dva, 20 i 50 evra


Aleksandar Nikolić - Tvorac srpske i jugoslovenske škole košarke - Citaj Filter\nSrpski trener Aleksandar Nikolić /1924-2000/, tvorac superiorne srpske i jugoslovenske škole košarke, najznačajniji stručnjak evropske košarke u 20. vijeku, rođen je na današnji dan 1924. godine u Sarajevu.\nKošarku je počeo da igra 1946. godine i nastupao je za više ekipa, uključujući “Crvenu zvezdu” i “Partizan”, za jugoslovenski nacionalni tim odigrao je 11 utakmica, a 1951. je postao trener reprezentacije Jugoslavije, sa kojom je donio prve medalje 1961. sa evropskog i 1963. sa svjetskog prvenstva, te tutule prvaka Evrope 1977. i svijeta 1978. godine.\nNakon toga, s obzirom na to da je bio vojni obveznik, nastupao je za selekciju JNA, sa kojom je osvojio Jugoslovensko prvenstvo 1945. godine. Poslije toga, igračku karijeru Nikolić nastavlja u “Partizanu”, pa “Crvenoj zvezdi”.\nIgrao je i u “Železničaru” iz Čačka i “Beogradskom sport klubu” /BSK/.\nTakođe, bio je prvi trener Omladinskog košarkaškog kluba “Beograd”, “Partizana” i italijanske “Petrarke” iz Padove. Godine 1966. izabran je za najboljeg evropskog trenera, što mu je ponovo pošlo za rukom 1979. godine.\nGodine 1969. Nikolić je postao trener “Injisa” iz Varezea, sa kojim je osvojio tri nacionalna prvenstva, tri evropske titule, tri italijanska i dva internacionalna kupa.\nTaj tim je često proglašavan najboljim timom u istoriji italijanske i evropske košarke. Nakon toga, vraća se u domaću košarku kao prvi trener “Crvene zvezde”. Sa “Zvezdom” osvaja Kup pobednika kupova, što je do danas najveći uspjeh u istoriji kluba.\nU ljeto 1991. godine, na poziv Dragana Kićanovića, vratio se u “Partizan” i preuzeo ulogu savjetnika novog trenera kluba iz Humske Željka Obradovića, koji je tek tada počinjao svoju trenersku karijeru.\nKao plod te saradnje u sezoni 1991/92. “Partizan” je osvojio trostruku krunu, prvenstvo i kup Jugoslavije, ali i najvažniji trofej koji je neki klub iz Srbije osvojio – Evroligu, u istorijskom trijumfu na finalnom turniru u Istanbulu.\nTags: Aleksandar Nikolić košarka\nPrethodna SportIS: Pregled sedmice 19.10.-25.10.2020. godine\nSledeća Preminuo mitropolit Amfilohije


Mladenović: Od 1. aprila skraćene linije trolejbusa - Beograd - Dnevni list Danas\nPočetna » Beograd » Mladenović: Od 1. aprila skraćene linije trolejbusa\nMladenović: Od 1. aprila skraćene linije trolejbusa\nOd 1. aprila počinje druga faza radova na Trgu Republike, a Kolarčeva ulica više neće biti u funkciji ni javnog prevoza niti putničkog saobraćaja, izjavio je danas pomoćnik gradonačelnika Beograda Andreja Mladenović.\n2Piše: FoNet 30. marta 2019. 11.32\nFoto: Sanja Milošević (Arhiva)\nKako se navodi u saopštenju gradske uprave, Mladenović je za televiziju Prva rekao da će trolejbuske linije 21, 22 i 29 biti skraćene do Slavije, izlazno stajalište će biti između Beogradske i Makenzijeve ulice, a ulazno između Ulice kralja Milana i Nemanjine.\nMladenović je dodao da će linije 19, 28 i 41 biti ukinute, a „linija 40 pojačana“, dok će novina biti uvođenje „šatl“ autobusa od Slavije do Palate Albanije pod nazivom 22A. Linije 31 i 27 okretaće se kod Palate Albanija, dok će linije koje su stajale na Trgu Republike – 24, 26, 37 i 44 skretati na ovom terminusu i odatle ulaziti u Dečansku ulicu.\nViše neće moći da se skrene iz Prizrenske ulice u Kolarčevu ulicu, pa se tako očekuje da će Terazijski tunel biti opterećeniji. Očekuje se da će veće opterećenje imati i potez iz Ulice despota Stefana Lazaravića i skretanje u Dečansku ulicu.\n„Sve ove izmene će trajati dok traju radovi na rekonstrukciji Trga Republike. Mi imamo po planu 420 dana, krenuli smo u avgustu prošle godine i krećemo se u porjektno zadatim rokovima. Treba očekivati da se radovi završe do decembra“, rekao je Mladenović.\nAndreja Mladenović, gradski prevoz, rekonstrukcija trga republike, Skraćene linije trolejbusaBeograd\nNik Ćulibrk kaže:\n30. marta 2019. u 12.34\nNama u Beogradu je svaki dan postao 1. april…\nZezaju nas sa svih strana.\n01. aprila 2019. u 06.38\nLepo kazem da ova SNS bagra mrzi Beograd i nas koji zivimo u njemu!


U četvrtak, 04.08.2011. godine, u Opštini Danilovgrad je boravio ekspertski tim UNDP-a (Program za razvoj Ujedinjenih nacija) – međunarodni konsultant za razvoj ljudskih resursa gdin Richard Allen i nacionalni konsultant za razvoj ljudskih resursa gđica Milena Biro.\nOni su posjetili lokalnu upravu povodom realizacije aktivnosti vezanih za funkcionalnu analizu rada i upravljačkih kapaciteta službi za ljudske resurse u crnogorskim opštinama. Ova aktivnost je dio IPA 2010 projekta „Podrška lokalnim samoupravama za sprovođenje Nacionalne trening strategije i dodjelu grantova opštinama“ koji realizuju UNDP Crna Gora, Ministarstvo unutrašnjih poslova Crne Gore i Zajednica opština Crne Gore.\nEkspertski tim je primio predsjednik Opštine Danilovgrad gdin Branislav Đuranović. U sadržajnom razgovoru istaknut je kvalitet postojeće saradnje Opštine Danilovgrad i UNDP-a u više projekata. Takođe, ocijenjeno je da je saradnja lokalne uprave sa međunarodnim institucijama i organizacijama na visokom nivou, koje Danilovgrad doživljavaju kao pouzdanog i odgovornog partnera. Rezultat toga je više projekata koji su u toku realizacije što predstavlja dobru osnovu za intenzivnu saradnju i u narednom periodu.\nNakon toga gosti su održali sastanke sa glavnim administratorom Opštine Danilovgrad, sekretarima Sekretarijata i zaposlenima.\nSama funkcionalna analiza treba da utvrdi postojeću situaciju u opštinama u pogledu upravljanja ljudskim resursima i da na osnovu nalaza predloži konkretne mjere za unapređenje sistema efikasnog i kvalitetnog funkcionisanja ove oblasti, što će u krajnjem uticati na jačanje ljudskih kapaciteta u lokalnim administracijama.\nAnaliza će obuhvatiti sve opštine u Crnoj Gori, nakon čega će ekspertski tim dati svoje preporuke.


Dragan Nikolić vraćen u bolnicu?\nGlumac Dragan Nikolić opet je u bolničkoj postelji, prenosi domaća štampa. Samo mesec dana po izlasku iz Urgentnog centra, Nikolić je ponovo u bolnici, ovoga puta na Vojno-medicinskoj akademiji.\nNjegova supruga Milena Dravić nagovorila slavnog glumca da se vrati u bolnicu, jer strahuje da će mu se stanje naglo pogoršati, a da ona neće biti u stanju da ga na vreme zbrine kod kuće.\n„Milena se stara o njemu, ima i pomoć medicinskih sestara, ali ga je ipak nagovorila da se vrati u bolnicu kako mu se ne bi nešto loše dogodilo“, navodi izvor tog lista.\nNikolić je u maju ove godine smešten na Urgentni centar, a izašao je tek pre nekoliko nedelja. Domaćim medijima kratko je rekao da se oseća mnogo bolje kod kuće, i da se sa suprugom Milenom dogovorio da međusobno ni ne pričaju o njegovom zdravstvenom stanju.\nUmesto dočeka Nove godine, opština Kakanj leči dečaka\nDečak umro zbog preloma ruke – rođaci demolirali ordinaciju\nNaučnici: ćelije kancera moguće zauvek držati uspavane?


Prema mesečnim izveštajima Republičkog zavoda za statistiku, prošle godine rodile su se 61.693 bebe, a umrlo 114.954 ljudi, što je apsolutno najmanji broj rođenja i najveći broj smrti u poslednjih 20 godina! Razlika između broja umrlih i rođenih iznosila je 53.261, i prvi put je premašila 39.000. Kada se saberu poslednje dve decenije, broj umrlih bio je za čak 676.690 veći od broja rođenih, što znači da je Srbija izgubila populaciju veličine Novog Sada, Niša i Kragujevca zajedno! Za dve decenije ukupno je rođeno 1.382.934 dece, a preminule su 2.065.624 osobe. Najviše beba imali smo 2001. godine - 78.435. Ta godina je i poslednja u kojoj je umrlo manje od 100.000 ljudi, pišu Novosti.\nO negativnom prirodnom priraštaju govori se već godinama, a tačni uzroci prošlogodišnje smrtnosti, kaže Gordana Bjelobrk, rukovodilac Odseka za demografiju u RZZS, znaće se 1. jula, kada Zavod objavi izveštaj za 2020. Ona tvrdi da bi veća smrtnost, iako ne tolika, bila i da nije kovida, zato što nam je stanovništvo sve starije. - Srbija godinama unazad ima oko 102.000 umrlih godišnje. Razlog te veće smrtnosti je ulazak prosleratne velike generacije u treće doba. Cela ta "bejbi bum" generacija sada je premašila 65. godinu - kaže Bjelobrk za Novosti, i dodaje da je prosečna starost umrlih u Srbiji 76 godina. Ovako velik broj preminulih, kako navodi Bjelobrk, smanjivaće se sa kasnijim generacijama, koje su daleko malobrojnije, jer se sve manje beba rađa. Međutim, da li će se smanjivati i toliki negativan prirodni priraštaj videće se posle epidemije korone, jer su, kako kaže, i prošle i ove godine vanredne okolnosti, pa nemamo prave pokazatelje. - Može da se desi da natalitet blago poraste, kao što se već dešavalo posle ekstremnih događaja, recimo ratova. Posle Drugog svetskog rata imali smo najmnogoljudniju generaciju, ali porast beležimo i posle NATO bombardovanja - objašnjava Bjelobrk. To, međutim, ne daje puno nade da bi prirodni priraštaj na duže staze mogao da se poboljša, a procene su, kako je nedavno izjavio ministar za brigu o porodici i demografiju Ratko Dmitrović, da će Srbija 2050. imati svega 4,4 miliona stanovnika, ako se nastavi godišnji odliv od 40.000 - 50.000 ljudi u inostranstvo i toliko velika razlika u broju rođenih i umrlih. POPIS NA JESEN Prošlogodišnji procenjeni broj žitelja naše zemlje iznosio je 6.843.238, od kojih 5.616.803 punoletnih. Tačni podaci trebalo bi da se znaju na jesen, za kad je odložen redovan popis Novosti\nJUGpress.com: U januaru skoro 20 posto više umrlih nego prošle godine u istom mesecu


Žestoka izjava crnogorskog predsjednika Mile Đukanovića: "Srpska crkva odgovorna za genocid u Srebrenici"\nŽestoka izjava crnogorskog predsjednika Mile Đukanovića: “Srpska crkva odgovorna za genocid u Srebrenici”\nMilo Đukanović bez dlake na jeziku.\nPredsjednik Crne Gore Milo Đukanović izjavio je kako je Srpska crkva išla prije vojske. “Išli su istom putanjom – prvo crkva, pa vojska i, na kraju, odgovorni su, pored ostalog, za genocid u Srebrenici”, kazao je Đukanović.\n“Ne može miješanje u unutrašnje stvari jedne države biti legitiman cilj. Žao mi je što Srbija ponavlja greške i plašim se da to je to realističan potencijal za stvaranje nestabilnosti u regionu. Srbija to čini oslanjajući se na podršku Moskve”, istakao je Milo Đukanović – prenosi N1.\nPrevious article Strahovite poplave u Žepču, Zavidovićima i Vitezu, otežano odvijanje saobraćaja\nNext article Sarajevska Vijećnica u bojama zastave Njemačke: “Naše misli i molitve su uz vas”\nŽeljko Komšić čestitao Milu Đukanoviću Dan Državnosti Crne Gore: “Primjer ste upornosti i snage drugim državama regiona”\nStrahovite poplave u Žepču, Zavidovićima i Vitezu, otežano odvijanje saobraćaja


Izbori ne bi trebalo da utiču na tok pregovora sa EU\nNajavljeni vanredni parlamentarni izbori ne bi trebalo da utiču na tok pregovora o članstvu u EU, jer Vlada i u tehničkom mandatu može da donosi odluke u vezi s pregovorima, rekao je član užeg pregovaračkog tima Srbije za pregovore sa EU Nebojša Lazarević.\n„Ne postoje tehnički ili proceduralni razlozi za bilo kakvo odlaganje ili usporavanje. Pregovarački tim postoji i radi. Vlada i u tehničkom mandatu ima pravo i može da donosi odluke koje su potrebne, na primer da usvoji pregovaračku poziciju ili akcioni plan“, rekao je Lazarević za portal EurAktiv Srbija.\nLazarević, koji je direktor Centra za evropske politike (CEP), dodao je da i Skupština Srbije, odnosno njeni nadležni odbori mogu da razmatraju pregovaračku platformu za neko poglavlje.\nOn je rekao da očekuje da će poglavlja 23 i 24 biti otvorena do juna i da će paralelno s tim početi i ispunjavanje uslova za otvaranje drugih poglavlja posle juna.\nLazarević je dodao i da su nove države članice prošle kroz više izbornih ciklusa od početka svog evropskog puta do ulaska u EU.\nOn je ocenio i da pitanje evropskih integracija neće u većoj meri biti „bitno u političkom smislu“ na najavljenim izborima, iako pojedine stranke nastoje da izbore predstave kao referendum na kome će se gradjani izjasniti o EU.\nPodsetio je da će se gradjani Srbije u svakom slučaju, pred ulazak u EU, izjašnjavati na referendumu o članstvu, kao što je to bio slučaj sa drugim zemljama, i to pošto se usaglasi sporazum o tome, odnosno pošto bude poznato pod kojim uslovima zemlja ulazi u Uniju.\nDirektor CEP-a je ocenio i da izbori ne bi trebalo da se odraze na reforme, jer ih je većina vezana za pregovore o članstvu u EU, aranžman sa MMF-om ili za neki drugi aranžman, gde su „rasporedi vrlo strogi“.\nLazarević koji je u užem pregovaračkom timu zadužen za poglavlje 1 – slobodno kretanje robe, rekao je da se uži tim, formiran u avgustu prošle godine, „dobro uhodao“ i da se redovno sastaje.\nTaj tim, prema njegovim rečima, već radi neposredno sa predstavnicima ministarstava u pregovaračkim grupama i istovremeno uspostavlja dobre odnose sa odgovarajućim službama u Evropskoj komisiji.


Stručni kadar Zavoda za sport i medicinu sporta Repubike Srbije\nNaslovna > Stručni kadar Zavoda za sport i medicinu sporta Repubike Srbije\nZavod za sport i medicinu sporta Republike Srbije čine specijalisti iz oblasti: medicine sporta, tehnologije trenažnog procesa (uključujući i vežbanje radi zdravlja), psihologije sporta, informaciono dokumentacione delatnosti u sportu. Takođe, postoje službe za pravna, ekonomska, marketinška i druga pitanja i kadar različitih profila koji se bavi održavanjem velikog kompleksa.\nU okviru Zavoda za sport i medicinu sporta,od osnivanja, radi biblioteka fonda blizu 8.300 jedinica. Različiti sadržaji o sportu od nedavno su dostupni i u elektronskom izdanju.\nNa prostoru od 43 hektara nalaze se laboratorije za sportsko-medicinske preglede, motorička i psihološka testiranja, zatvoreni i otvoreni sportski tereni, trim staza, kompleks otvorenog plivališta Košutnjak, atletski stadion, Nacionalni trening centar, hotel Trim.\nUsluge laboratorije za preglede i testiranja (Najmodernija oprema za sportsko-medicinsku, psihološku i motoričku dijagnostiku, primena savremene metodologije testiranja), i objekte sportske namene, pored vrhunskih takmičara, koriste i parasportisti, rekreativci, deca, udruženja, škole, fakulteti, kompanije koje brinu o rekreaciji zaposlenih.\nGotovo ceo kompleks Zavoda za sport i medicinu sporta Republike Srbije dostupan je i za lica sa posebnim potrebama.


TV emisije u okviru projekta "Mreža 21 - Talasanje Vojvodine" pokrivaju po jednu od tri tematske celine, uzimajuci u obzir pojedinacne konkretne slucajeve koji se istražuju.\nTreća emisija pod nazivom "Nasilje u porodici - najteže ugrožavanje ljudskih prava" predstavlja završnu emisiju o ljudskim pravima.\nAutorka Suzana Stojićević bavila se nasiljem u porodici, kroz slučaj žene koja je trpela torturu supruga. Od ove godine na snazi je novi, preventivni Zakon o sprečavanju nasilja u porodici, koji počiniocu šalje jasnu poruku da država stoji iza zaštite žrtava, te se kroz emisiju analizira i šta sve država još treba da uredi, kako bi pored dobrog zakonodavnog okvira, došlo i do suštinskih promena.\nSituaciju pored svedočenja žrtve nasilja, komentarišu predsednik Prekršajnog suda u Novom Sadu Kamenko Kozarski, aktivistkinja za ljudska prava Danica Todorov, psihološkinja SOS Ženskog centra Ivana Perić, hrvatska zastupnica u Evropskom parlamentu Biljana Borzan, kao i šefica pregovaračkog tima Srbije sa EU Tanja Miščević.\nDruga emisija pod nazivom "Javna potrošnja i javna uprava - reforme bez reformi" predstavlja završnu emisiju o javnoj potrošnji.\nAutorka Gorica Nikolin bavila se gorućim problemima u maloj opštini Temerin u blizini Novog Sada, čiji su finansijski i politički problemi odraz stanja u celoj Srbiji. Kroz primer opštine obrađuje se davanje subvencija gubitaškim preduzećima, izostajanje kažnjavanja odgovornih za trošenje novca građana, ali i pitanje reforme javne uprave, plata zaposlenih i novih zakona, koji bi trebalo da promene situaciju u ovoj oblasti.\nAktuelnu situaciju komentarišu glavni i odgovorni urednik nedeljnika NIN Milan Ćulibrk, programski direktor organizacije "Transparentnost Srbija" Nemanja Nenadić i državni sekretar u Ministarstvu državne uprave i lokalne samouprave Miloš Popović.\nPrva emisija pod naslovom "Nedosledne reforme pravosuđa preko leđa običnih građana" predstavlja završnu emisiju o pravosuđu.\nAutorka emisije Gordana Ćosić, obrađuje slučaj porodice Šolar, koji je maja 2015. digao javnost na noge, kada je spornim sudskim rešenjem ova petočlana porodica trebala biti izbačena iz svog legalno kupljenog stana. Zato je kroz ovaj primer moguće sagledati širu perspektivu i sačiniti objektivnu analizu srpskog pravosudnog sistema.\nSem članova porodice i advokata koji ih je zastupao, sagovornici u emisiji su i sudije Apelacionog suda i članovi Društva sudija Srbije, Dragana Boljević i Omer Hadžiomerović.


General Volters sa VuÄŤiÄ‡em o komunikaciji Kfora i Vojske Srbije – online news Srbija\nHome > Vesti > General Volters sa VuÄŤiÄ‡em o komunikaciji Kfora i Vojske Srbije\nGeneral Volters sa VuÄŤiÄ‡em o komunikaciji Kfora i Vojske Srbije\n- 18. 07 2019 18. 07 2019 024\nPredsednik Srbije Aleksandar VuÄŤiÄ‡ sastao se sa glavnokomandujuÄ‡im snaga NATO-aÂ za Evropu i komandantom evropske komande ameriÄŤkih snaga generalom Todom Voltersom.\nVuÄŤiÄ‡ je izrazio zadovoljstvo zbog dobre saradnje sa NATO-om, koja se razvija uz poĹˇtovanje vojne neutralnosti Srbije, navedeno je u saopĹˇtenju SluĹľbe za saradnju s medijima predsednika.\nPredsednik Srbije je istakao da su meÄ‘unarodne mirovne snage na Kosovu i Metohiji pod voÄ‘stvom NATO-a garant bezbednosti srpskog naroda na KiM. Zato je zatraĹľio da naÄŤelnik GeneralĹˇtaba Vojske Srbije u svakom trenutku moĹľe da stupi u kontakt sa komandantom Kfora i istovremeno prihvatio da vrh naĹˇe vojske bude na raspolaganju za komunikaciju sa Kforom.\n“Dobra komunikacija izmeÄ‘u Vojske Srbije i Kfora je vaĹľna kako bi, bez oklevanja, bila predupreÄ‘ena svaka krizna situacija na Kosovu i Metohiji. To predstavlja garant bezbednosti srpskog naroda na KiM”, rekao je VuÄŤiÄ‡.\nGeneral Volters je prihvatio da postoji moguÄ‡nost meÄ‘usobne komunikacije “jer je to vaĹľno za oÄŤuvanje stabilnosti u regionu kao jednog od stubova globalne stabilnosti”.\nOn je, kako se navodi u saopĹˇtenju, potvrdio da Ä‡e “Kfor i dalje odgovorno ispunjavati svoje obaveze na Kosovu i Metohiji” i pohvalio predsednika VuÄŤiÄ‡a za odgovorne, mudre i hladnokrvne reakcije u kriznim situacijama na KiM.\nGeneral Volters je podrĹľao napore koje Srbija ulaĹľe u oÄŤuvanje stabilnosti i Ĺˇirenje saradnje u regionu.\nVuÄŤiÄ‡ je rekao da je saradnja Vojske Srbije sa NATO-om, u okviru programa Partnerstvo za mir, u zajedniÄŤkom interesu i izrazio nadu da Ä‡e ona biti unapreÄ‘ena sa ciljem izgradnje kapaciteta za doprinos meÄ‘unarodnom miru. VuÄŤiÄ‡ je naglasio da je usaglaĹˇen novi ciklus Individualnog akcionog plana partnerstva.\nMehanizam kao sredstvo politiÄŤkog pritiska\nFIAT ima ta da pokae svetu: U poseti istorijskom nasleu italijanskog proizvoaa u Torinu


Ana Novaković | 15. maj 2019.\nBIRN je od Vlade Republike Srbije tražio kopiju Zaključka kojim je ona proglasila poverljivom javnu nabavku za kupovinu automobila marke Škoda za potrebe Ministarstva unutrašnjih poslova, koja je privukla veliku pažnju i pokrenula debatu u javnosti u septembru 2017. godine.\nZahtev je poslat prvi put u oktobru 2107. godine, a zatim i u aprilu 2018. godine.\nPresuda Upravnog suda, Izvor: BIRN\nSredinom septembra 2017. godine MUP je nabavio 710 patrolnih vozila marke Škoda u okviru projekta Osavremenjivanje voznog parka MUP.\nGrađani su saznali da je MUP kupio 710 patrolnih vozila od starog dobavljača sa kojim je MUP i ranije sarađivao, zatim da je vrednost nabavke bila 700 miliona dinara, da su drugi ponuđači u ovom postupku bili Fijat i Pežo i da je ponuda zastupnika Škode bila najpovoljnija.\nBIRN Upravni sud Vlada Srbije\n← 30 godina Radija B92 sa Miškom Bilbijom\nSimonović podneo još tri tužbe →


Vesti online / Vesti / Svet / SAD poručile Srbiji: Nema sedenja na dve stolice\n"Ne može se sedeti na dve stolice istovremeno", poručio je u Beogradu na srpskom jeziku visoki zvaničnik američkog Stejt departmenta Brajan Hojt Ji, objašnjavajući da zemlja kao što je Srbija, koja želi da postane član EU, mora da pošalje vrlo jasnu poruku, a ne da balansira između dve strane.\n- Važno je da zemlja načini strateški izbor, da to bude deo zvanične politike, kao što je to uradila Hrvatska kad je članstvo u EU stavila iznad svega ili Crna Gora po pitanju NATO-a. Važno su vrednosti, da dela budu jača od reči, da se pošalje jasna poruka - rekao je Hojt Ji.\n* Trojanski konj Amerike: London tera Rusiju sa Balkana!\n- Nije baš očigledno kako će se to izbalansirati - rekao je zvaničnik Stejt departmenta, navodeći da je stav SAD da gde god je moguće bude kooperativne, a gde to nije moguće, braniće svoje interese i interese partnera.\n- Zato verujemo da treba da se okrene partnerstvima, inicijativama koje će je približiti EU - rekao je Hojt Ji.\n- Predlažem našim partnerima u Srbiji da pitaju Rusiju šta ona čini da joj pomogne na putu ka EU. Ne vidimo kako bi dodeljivanje diplomatskog imuniteta personalu u centru pomoglo Srbiji da ispuni cilj - članstvo u EU - zaključio je američki zvaničnik.\nSRBIJA Dačić odbrusio Amerima: Mi da okrenemo leđa Rusiji, a vi i dalje podržavate Kosovo?!\nPonedeljak 23.10.2017. 22:09\nSrbija može da bude dobra samo ako bude izvršavala ono što joj ameriški zvaničnici naređuju, sada da čujemo zvaničnike iz zemlje Srbije.


04.07.2017. / 7:45\nBEOGRAD, Ministar za rad, zapošljavanje, boračka i socijalna pitanja Srbije Zoran Đorđević rekao je tokom sastanka sa delegacijom Međunarodnog monetarnog fonda /MMF/ da će resorno ministarstvo nastaviti sve započete reforme, sa akcentom na finansijsku kontrolu.\nNa sastanku je razgovarano i o borbi protiv sive ekonomije, socijalnim davanjima, te aktivnim mjerama politike zapošljavanja.\nĐorđević je naveo da će Ministarstvo nastaviti da sprovodi dogovoreni program i da je cilj uspostavljanje funkcionalnog sistema i stvaranja dodatnih ušteda, vodeći računa o najugroženijim građanima.\nSagovornici su se dogovorili da u narednom periodu budu razmotreni svi prijedlozi i sugestije predstavnika MMF-a, saopšteno je iz Ministarstva za rad, zapošljavanje, boračka i socijalna pitanja.\nDelegacija MMF-a, koju je predvodio Džejms Ruf, sastala se i sa ministrom prosvjete, nauke i tehnološkog razvoja Srbije Mladenom Šarčevićem, sa kojim su razgovarali o sveobuhvatnim strukturnim reformama u prosvjeti, koje treba da doprinesu boljem i bržem privrednom napretku u Srbiji.\n“Vodili smo se idejom stvaranja jedinstvene platforme u saradnji sa Ministarstvom državne uprave i lokalne samouprave, uz pomoć koje smo već pronašli optimalna rešenja za funkcionisanje sistema”, istakao je Šarčević.\nOn je naglasio da se efekti rada vide već sada, iako je očekivani period za prve rezultate septembar 2018. godine, saopšteno je iz Ministarstva prosvjete, nauke i tehnološkog razvoja Srbije.\nŠarčević je tokom sastanka upoznao delegaciju MMF-a sa aktivnostima koje je Ministarstvo preduzelo u vezi sa racionalizacijom u prosvjeti, te naveo da je prvi korak optimizacije školskog prostora napravljen u Beogradu.\nOn je dodao da se sa Svjetskom bankom radi na projektu mreže škola u cijeloj Srbiji, gdje će aktivnosti na ovom planu biti nastavljene i tokom sljedeće godine.\nMisija MMF-a boravi u Beogradu povodom sedmog razmatranja rezultata u sprovođenju aktuelnog stendbaj aranžmana Srbije.\nPredsjednik Srbije Aleksandar Vučić sastaće se danas sa Rufom u 15.00 časova, najavljeno je iz Službe za medije predsjednika Srbije. Srna\nTagovi: aleksandar vucicdzejms ruffinsnsijska kontrolaministarstvo za rad zaposljavanje boračkka i socijalna pitanjamladen šarčevićmmfpolitika zapošljavanjareformesiva ekonomijasocijalna davanjaZoran Đorđević


Osnovna škola Miloš Crnjanski\nNaslovna » Obrazovanje » Državno obrazovanje » Osnovne škole » Osnovna škola Miloš Crnjanski – Čukarica – Beograd\nĐorđa Ognjanovića 2\n011 2396 745\nBela, lučna zgrada, sagrađena 1992. godine, delo je arhitekte Zorana Jovanovića i graditelja kompanije “Stankom holding”. Svetlost prodire u svaki kutak škole, a travnjaci sa ružama, zelenilo i sportski tereni okružuju školu.\nIdeja o imenu škole potekla je od direktora, gospođe Gordane Milojević, profesora srpskog jezika i književnosti. “Poziciju da stvaram školu prihvatila sam sa idejom da to bude evropska, otvorena škola, škola za život, škola po meri deteta. Smatrala sam da Beograd treba da ima jednu školu koja će nositi ime elitnog srpskog pisca, pesnika sa najlepšim zvukom reči, pesnika daljina, brisanja granica, univerzalnosti. Osnovna škola “Miloš Crnjanski” mesto je na koje dete odlazi sa radošću – da uči, ali i da u njoj živi.”\nOno što našu školu čini prepoznatljivom jesu ljudi koji ambiciozno postavljaju ciljeve koji se odnose na unapređivanje svih oblika i metoda rada sa decom kao i permanentno uvođenje inovacija, tako da učenik može da izrazi svoju individualnost i svoj stvaralački potencijal.\nStrogi kriterijumi za izbor kadra bili su uslov da se stvori tim profesionalaca koji će ostvarivati suštinski kontakt sa decom. Najvažniji preduslovi pedagoškog pristupa u školi po meri deteta jesu stručnost i didaktičko-metodička pripremljenost nastavnika, prijemčivost za timski rad i sposobnost da se prepoznaju i razviju sposobnosti svakog učenika.\nFormirali smo visoko profesionalne timove koji kreiraju projekte vodeći se jednim geslom “ŠKOLA PO MERI DETETA”.\nbeograd crnjanski cukarica miloš osnovna skola 2015-02-11\nPrethodni: Osnovna škola Dragan Kovačević – Stari grad – Beograd\nSledeći: Osnovna škola Miroslav Antić – Čukarica – Beograd\nOsnovna škola i gimnazija Petro Kuzmjak – Ruski Krstur – Kula\nOsnovna škola Dragan Kovačević – Stari grad – Beograd


Kandidati proviruju ispod novina koje lepršaju na povjetarcu - Muski Portal\nKandidati proviruju ispod novina koje lepršaju na povjetarcu\nNa biračkom mjestu Općina Centar – Gradska Galerija u Bihaću, bilo je kašnjenja s otvaranjem glasačkog mjesta zbog činjenice da su predizborni plakati i dalje bili izloženi ispred objekta u kojoj se trebalo glasati, javlja Anadolu Agency (AA). S obzirom da se distributeri oglasnog prostora nisu pobrinuli da na njihovim tablama bude ispoštovana izborna šutnja, Opštinska izborna komisija je hitno tražila od stranaka da pokriju novinskim papirom svoje kandidate. Oni su to učinili, ali kandidati i dalje proviruju ispod novina koje lepršaju na povjetarcu.\nNa biračkom mjestu Mjesna zajednica u Bihaću, reporter AA je zabilježio red građana koji čekaju da obave svoju građansku dužnost. “Nije ovako bilo jutros, tek između 8 i 10 je krenuo značajni odaziv, a pred podne konstantno imamo red na biralištu”, kazala je predsjednica biračkog odbora Merhima Šušnjar.\nProba vojne parade prije Putinovog dolaska: Tenkovi na ulicama Beograda #foto


08.07.2016 u 18:00\nŠekspir usred indijskog folklora\nČortanovci – Na trećem Šekspir festivalu igrana je komedija „Bogojavljenska noć“ (1601), u režiji Atula Kumara, a u izvođenju Kompanije teatra iz Mumbaja. Za ovu predstavu koja je prepuno gledalište kod „Vile Stanković“ ispunila radošću, moglo bi se reći da je indijska verzija produkcija Globa, u smislu značenjske pojednostavljenosti Šekspira i naglašene pristupačnosti. Kumarova predstava vrtoglavo je optimistična i razdragano gruba verzija Šekspirove komedije, u kojoj je beskrajni joie de vivre istisnuo tamnije, melanholične tonove ovog komada. Radnja i likovi su uglavljeni u indijsku tradiciju, u pogledu muzičkog i plesnog izraza, kao i dizajna scene i kostima, mada su imena ostala italijanska, kao i mesto dešavanja, drevna Ilirija. Ovo smeštanje aktera i događaja u okvire\n01.06.2016 u 20:05\nRevolucije u sadržaju i formi\nSpecijalno za Politiku Temišvar – Od 22. do 29. maja održano je u ovom gradu deveto izdanje evroregionalnog festivala TESZT, u organizaciji mađarskog rumunskog pozorišta „Čiki Gergelj“. Ovaj festival, koji u regionu postaje sve značajniji, zvanično je otvorila premijera predstave „Mađar” reditelja Andraša Urbana, koprodukcija pozorišta „Čiki Gergelj“ i subotičkog „Kostolanji Deže“. „Mađar” je neverbalna, fizički, vizuelno i auditivno snažna predstava, izgrađena na upadljivim simboličkim prizorima koji problematizuju mađarski nacionalni identitet\n25.05.2016 u 19:05\nTradicija se ne može naslediti\nSpecijalno za Politiku Podgorica – Posle više od godinu dana pauze u novim produkcijama, na sceni Crnogorskog narodnog pozorišta (CNP) u utorak uveče je premijerno izvedena predstava „Šćeri moja”, po tekstu Maje Todorović, nagrađenom na konkursu CNP-a. Maja Todorović je završila FDU u Beogradu, njena drama „Drekavac” sa treće godine studija je pobedila na konkursu Beogradskog dramskog pozorišta, gde je i igrana, u režiji Milene Pavlović (2012). Majina diplomska drama „Kinez” je pobedila na konkursu ASSITEJ-a u Crnoj Gori za najbolji dramski tekst za decu i mlade, pa je i taj komad sa uspehom postavljen, u režiji Anje Suše (Kotor, Podgorica, 2014). Predstavu „Šćeri moja” režirala je Ana Vukotić koja nam je ranije otkrila svoj autentično promišljen, poetski bujan scenski rukopis, u tumačenjima\n28.04.2016 u 20:04\nSva čuda ljudskog opstanka\nSpecijalno za „Politiku” Krajova – Petnaesto po redu izdanje dodela najprestižnije evropske pozorišne nagrade „Premio Evropa” (Premio Europa), koju podržavaju Unija evropskih pozorišta, Međunarodno udruženje pozorišnih kritičara i Međunarodni pozorišni Institut, održano je od 23. do 26. aprila je u Krajovi, gradu na jugozapadu Rumunije. „Premio Evropa” je, da podsetimo, nagrada koja se dodeljuje pojedincima i institucijama, a ustanovljena je 1986. godine u Italiji. Prvih devet izdanja je održano u Taormini, na Siciliji, da bi se kasnije ova manifestacija selila od Soluna, preko Vroclava i Sankt Peterburga do Krajove, pojačavajući tako svoj internacionalni značaj i promociju lokalnih kultura. Manifestacija „Premio Evropa” održana je posle pet godina pauze. Ove godine je glavni dobitnik


Premijer Hoti je učestvovao na virtuelnom samitu partnerstva zemalja Zapadnog Balkana - Kancelarija Premijera\nPremijer Hoti je učestvovao na virtuelnom samitu partnerstva zemalja Zapadnog Balkana\nPremijer Republike Kosovo, Avdullah Hoti, učestvovao je na virtuelnom samitu partnerstva zemalja Zapadnog Balkana, koji je organizovao Atlantski savet, centar za spoljnu politiku sa sedištem u Vašingtonu.\nUčesnici ovog samita su bili i ostali lideri Zapadnog Balkana iz Albanije, Severne Makedonije, Bosne i Hercegovine, Crne Gore i Srbije.\nNa ovom samitu, gde se razgovaralo o regionalnoj saradnji Zapadnog Balkana, kao i ekonomskim projektima Zapadnog Balkana koji će biti finansirani od strane SAD-a i EU-a, učesnici su bili i visoki predstavnici Evropske unije i Sjedinjenih američkih država.\nPremijer Hoti je tokom svog govora naglasio značaj regionalne saradnje za Zapadni Balkan i obećanje Republike Kosovo za intenziviranje ove saradnje kao ravnopravni partner sa ostalim zemljama u regionu. Ovom prilikom, on je naglasio značaj jedinstvenih tržišta u regionu, otklanjanje trgovinskih barijera, funkcionisanje slobode kretanja i druge aspekte regionalne saradnje.\nPremijer Republike Kosovo, Avdullah Hoti, takođe, naglasio je da je Kosovo već poslalo EU regionalne projekte infrastrukture i istakao da bi njihova realizacija dovela do održivog razvoja za region.


Vučić se sastao sa Erdoganom - Radio Kosovska Mitrovica\nNovi Pazar, Srbija - 11. oktobar 2017:Predsjednik Republike Turske Recep Tayyip Erdogan, koji boravi u dvodnevnoj posjeti Srbiji, doputovao je danas u Novi Pazar, gdje su ga dočekale hiljade okupljenih građana ( Kayhan Özer - Anadolu Agency )\nPredsednik Srbije Aleksandar Vučić sastao se u Istanbulu sa turskim predsednikom Redžepom Tajipom Erdoganom.\nVučića je ispred Vahdetin palate, zvanične rezidencije turskog predsednika, sačekao Erdogan.\nTokom radnog doručka dvojica predsednika će razgovarati o bilateratnim odnosima, ekonomskoj saradnji i odnosima u regionu, a jedna od tema biće i novi turski investitori u našoj zemlji, unapređenje i dalje jačanje bilateralne i ekonomske saradnje Srbije i Turske, kao i regionalna i međunarodna pitanja.\nKako je Vučić rekao, po dolasku u Istanbul, građani Srbije će rezultate ove posete moći da vide za nekoliko meseci i u narednim godinama, ukazujući na to da su investicije koje dolaze iz Turske važne jer dolaze u vangradske i manje sredine.\nJedan od projekata o kojima će razgovarati dvojica predsednika je i izgradnja auto-puta Beograd–Sarajevo, a očekuju se i razgovori o odnosima u regionu – situaciji u BiH, kao i o nastavku dijaloga Beograda i Prištine.


DJurić: Priština napustila Briselski sporazum\nDirektor Kancelarije Vlade Srbije za Kosovo i Metohiju Marko Djurić izjavio je danas da će Beograd nastaviti da radi na nacrtu Statuta o zajednici srpskih opština, kao i da očekuju od Brisela da izvrši pritisak na Prištinu da primenjuje Briselski sporazum.\nSrbija je ogorčena, jer je Priština napustila Briselski sporazum i javno odbija da sprovodi sporazum o ZSO, rekao je Djurić na konferenciji za novinare u Vladi Srbije i istakao da odluka Ustavnog suda Kosova o suspenziji tog sporazuma kazuje da Priština nikada nije ni imala nameru da ga sprovodi.\n„Šta će sada reći i uraditi EU nakon suspenzije? Zamislite samo da je bilo obrnuto i da je Vlada Srbije izašla s takvom inicijativom i izašla izvan samog teksta Briselskog sporazuma. Uveren sam da bi reakcija bila momentalna i energična“, rekao je Djurić.\n„Naprotiv, ono što smo videli jeste kontinuirana podrška Prištini u pitanju evrointegracija. Ta situacija je u političkom smislu neodrživa. Postavlja se pitanje kome i na koji način mi možemo da verujemo u produžetku dijaloga vezano za bilo šta, ako ne postoji spremnost da se na Prištinu izvrši minimalni pritisak da spovede makar jednu elementarnu obavezu iz Briselskog sporazuma“, rekao je Djurić.\nOn je upitao i do kada će trajati „farsa čiji je jedini cilj da onemogući Srbe na KiM da imaju više prava, da izvrgne ruglu poverenje koje pokušava da se izgradi u Briselu i čiji je cilj da omalovaži i ponizi Srbiju i srpski narod“.\n„Tako se ne grade normalni odnos ni poverenje, a ni trajna stabilnost i budućnost“, istakao je Djurić.\nOn je naveo da će Beograd narednih dana obaviti intenzivne konsultacija s predstavnicma Srba sa KiM i odluke o daljim koracima donositi u saradnji sa njima.\nSrbija će nastaviti da sprovodi Briselski sporazum i deo koji se tiče osnivanju ZSO i već danas nastaviti aktivnosti na izradi nacrta statuta ZSO, rekao je Djurić i istakao da ozbiljna ekipa stručnjaka radi na tom nacrtu.\nUstavni sud Kosova juče je suspendovao sporazum o Zajednici srpskih opština koji je deo Briselskog sporazuma. Prema navodima srpskih zvaničnika, rok za formiranje te zajednice je četiri meseca od 25. avgsuta, kada je sporazum usvojen.\nSavršena ljubav je ona koja nas čini nesrećnima. Soren Kerkegor, danski filozof i teolog\t(1813–1855)\tJoš misli poznatih...\tDa li ste znali


Izašao novi broj biltena „Zlatiborske vesti“\n6 Jun 2015 / Izvor: KSC Čajetina\nIzašao je novi broj biltena opštine Čajetina „Zlatiborske vesti“, za maj mesec. U ovom broju možete pročitati sve o poseti ruskih turista Zlatiboru, kao i njihove impresije. Saznajte kako će funkcionisati Kancelarija za saradnju sa Ruskom Federacijom, prva ovog tipa u regionu.\nU novom broju „Zlatiborskih vesti“ saznajte koliko novca opština Čajetina ove godine izdvaja za razvoj mesnih zajednica, koji će se putni pravci i vodovodi raditi u 2015. godini i ko je sve od stranih zvaničnika posetio našu opštinu.\nUpoznajte se sa porodicom Radoja Bojovića iz Krive Reke, kao i sa ovogodišnjim 23. Festivalom „Deca među narcisima“. U feljtonu Zlatiborska čeda, Predrag Kovačević predstavio je serdara Jovana Mićića, dok dr Tatjana Kićanović govori o radu i organizaciji službe hitne pomoći.\nNaravno, tu je i tekst o Želimiru Džambiću, koji je ispraćen u „košarkašku penziju”, a povučen je dres broj 14.\nNovi broj biltena preuzmite ovde.


Ekipa „Biciklistički centar UCI“ ponovila je prošlogodišnji uspeh i pobedila u generalnom plasmanu u konkurenciji 15 reprezentacija. Trka je bodovana za svetski Kup nacija za bicikliste do 23 godine.\nU poslednjoj etapi, oko mesta Guarda, kriterijumskoj trci, slavio je Dumolin, koji je stazu od 17,5 kilometra prevezao za 24,41 minut. Oliveira je bio drugi sa 4 sekunde zaostatka, dok je treće mesto pripalo Kasinom suvozaču Kostarikancu Brenesu sa 19 sekundi zaostatka. Kasa je etapu završio na 35. mestu u konkurenciji 80 biciklista sa 1,09 minuta slabijim vremenom od pobednika.\nRus Argueles, koji je dve etape nosio žutu majicu, stigao je u trećoj na 17. mestu sa minutom zaostatka i izgubio je prvo mesto.\nTim „Biciklistički centar UCI“ je slavio sa vremenom19:16,05 časova ispred Kolumbije, koja je imala 23 sekunde slabije vreme i Španije sa 35 sekundi zaostatka.\nProšle godine Kasa je bio treći u ukupnom plasmanu brdskih ciljeva i 33. u generalnom plasmanu na ovoj trci.


Dnevnik besne domaćice - Sju Kofman: knjiga | KorisnaKnjiga.com\nGlavni lik romana je Betina Bolzer, obrazovana domaćica koja sa svojom porodicom živi Zapadnom Menhetnu. Njena porodica pripada višoj srednjoj klasi. Njen suprug Džonatan je liberalni demokrata koji samo želi da se što bolje kotira u društvu. Kada Džonatan primeti da je njegova supruga sve više i više odsutna u mislima, savetuje joj da ode kod psihijatra.\nSama Tina će u jednom trenutku pomisliti da počinje da gubi razum i stoga će se odlučiti na pisanje dnevnika u koji će zabeležiti sve o svom životu...


JP Putevi Srbije najavili su produžetak radova na državnom putu II A reda broj 169, deonica Halovo - Veliki Izvor.\nU saopštenju se navodi da se do 1. juna produžavaju radovi na izgradnji rigole i proširenju kolovoza, u dužini od 2.500 metara.\nRadovi se izvode svakog radnog dana, u periodu od 07.00 do 15.00 časova. U zoni radova saobraćaj se odvija naizmeničnim propuštanjem vozila.\nNavode i da nema zadržavanja vozila na naplatnim stanicama na autoputevima Republike Srbije.\nHalovo - Veliki izvor